
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 853 

~ 24 Μαΐου 1999 


ΑΠΟΦΑΣΕΙ Σ 

Αριθ.3878 

Έγκριση Οργανισμού Εσωτερικής Υπηρεσίας Δήμου 
Κύμης Ν. Εύβοιας. 

Ο ΓΕΝΙΚΟΣ ΓΡΑΜ. ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 18 του Ν. 2539/97 «Συγκρό¬ 
τηση της Πρωτοβάθμιας Τοπ. Αυτ/σης». 

2 Τις διατάξεις του Ν. 2503/1997 Διοίκηση, Οργάνωση, 
Στελέχωση της Περ/ρειας, ρύθμιση θεμάτων για την Τοπ. 
Αυτ/ση & άλλες διατάξεις. 

3. Τις διατάξεις του Ν. 1587/86 

4. Τις διατάξεις του Π.Δ. 37Α/87 & 22/90 

5. Τις διατάξεις του άρθρου 21 του Ν. 1188/81 όπως συ¬ 
μπληρώθηκαν με το άρθρο 26 του Ν. 1832/82 & αντικατα- 
στάθηκαν μετηνπαρ. 5του άρθρου 8 τουΝ. 1307/95. 

6. Τις διατάξεις των Ν. α) 2130/94, β) Ν. 2190/94 & 2218/94 

7. Την με αριθμ. πρωτ. ΔΙ.ΚΠ.Ρ/Φ. 2/3210/1.4.86 εγκύκλιο 
Υπ. Προεδρίας της Κυβέρνησης & Γεν. διαταγή 59 αρ. πρωτ. 
53560/6.8.86 ΥΠ.ΕΣ. 

8. Την με αριθμ. 42036/17.12.1998 εγκύκλιο του 
ΥΠ.ΕΣ.Δ.Δ.Α. σχετικά με την ψήφιση των Ο.Ε.Υ. των νέων Ο- 
ΤΑ που προέκυψαν από συνένωση σύμφωνα με τις διατά¬ 
ξεις του Ν. 2539/97. 

9. Την 94/99 απόφαση του Δημ. Συμβουλίου Κύμης περί 
ψηφίσεως του οργανισμού Εσωτερικής Υπηρεσίας του Δή¬ 
μου, αποφασίζουμε: 

Εγκρίνουμε την ψήφιση του Ο.Ε.Υ. του Δήμου Κύμης που 
έχει ως εξής: 

ΔΗΜΟΣΚΥΜΗΣ 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 

ΜΕΡΟΣ ΠΡΩΤΟ 
ΔΙΑΡΘΡΩΣΗ ΥΠΗΡΕΣΙΩΝ 

Αρθρο 1 

Οι δραστηριότητες των υπηρεσιών του ΔΗΜΟΥ ΚΥΜΗΣ 
κατανέμονται στις εξής διοικητικές ενότητες: 

1. Γ ραφείο Προγραμματισμού και Ανάπτυξης 

2. Γ ραφείο Νομικής Υποστήριξης 

3. Διεύθυνση Διοικητικών, Οικονομικών και Τεχνικών Υπη¬ 
ρεσιών 


3.α Τμήμα Διοικητικών Υπηρεσιών 
3. β Τμήμα Οικονομικών Υπηρεσιών 
3.γ Τμήμα Τεχνικών Υπηρεσιών 

Αρθρο 2 

Οι πιο πάνω διοικητικές ενότητες διαρθρώνονται ως εξής: 

1. Γ ραφείο Προγραμματισμού και Ανάπτυξης 

2. Γ ραφείο Νομικής Υποστήριξης 

3. Τμήμα Διοικητικών Υπηρεσιών 

Στο τμήμα υπάγονται τα ακόλουθα Γ ραφεία: 

- Δημοτικής κατάστασης, αδειών καταστημάτων και εξυ¬ 
πηρέτησης πολιτών. 

- Πρωτοκόλλου, διεκπεραίωσης εγγράφων, αρχείου, 
γραμματειακής υποστήριξης των υπηρεσιών του Δήμου και 
βοηθητικών εργασιών. 

- Οργάνωσης, Μηχανοργάνωσης των υπηρεσιών του Δή¬ 
μου και Ανάπτυξης του ανθρώπινου δυναμικού. 

- Δημοσίων Σχέσεων του Δήμου και γραμματειακής υπο¬ 
στήριξης «Δημάρχου, Δημαρχιακής επιτροπής και Δημοτι¬ 
κού Συμβουλίου». 

- Παιδείας, Νεολαίας, Αθλητισμού και Πολιτισμού. 

4. Τμήμα Οικονομικών Υπηρεσιών 

Στο τμήμα υπάγονται τα ακόλουθα Γ ραφεία: 

- Ταμειακής Υπηρεσίας και Λογιστηρίου 

- Προσωπικού και Μισθοδοσίας 

- Προμηθειών και Δημοτικής Περιουσίας 

- Ειδικής Υπηρεσίας (Δημοτική Αστυνομία) 

5. ΤμήμαΤεχνικώνΥπηρεσιών 

Στο τμήμα υπάγονται τα ακόλουθα Γραφεία: 

- Προγραμματισμού, υελετών, εκτέλεσης και επίβλεψης 
τεχνικών έργων 

- Μηχανολογικού και ηλεκτρολογικού εξοπλισμού, Ηλε- 
κτροφωτισμού και Σήμανσής, Δημοτικής Αστικής Συγκοι¬ 
νωνίας 

- Πρασίνου και Περιβάλλοντος 

- Καθαριότητας κοινοχρήστων χώρων, διαχείρισης Απορ¬ 
ριμμάτων, Ύδρευσης και Αποχέτευσης. 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 

Δ1ΑΓΡΑΜΜΑΤ1ΚΗ ΑΠΕΙΚΟΝΙΣΗ 


ΔΗΜΑΡΧΟΣ 

ΑΝΤΙΔΗΜΑΡΧΟΙ 


ΓΡΑΦΕΙΟ 

ΠΡΟΓΡΑΜΜΑΤΙΣΜΟΥ 
και ΑΝΑΠΤΥΞΗΣ 


ΓΡΑΦΕΙΟ 

ΝΟΜΙΚΗΣ 

ΥΠΟΣΤΗΡΙΞΗΣ 


ΔΙΕΥΘΥΝΣΗ 
ΔΙΟΙΚΗΤΙΚΩΝ- 
ΟΙΚΟΝΟΜΙΚΩΝ και 
ΤΕΧΝΙΚΩΝ ΥΠΗΡΕΣΙΩΝ 


ΤΜΗΜΑ 


ΤΜΗΜΑ 


ΤΜΗΜΑ 

ΔΙΟΙΚΗΤΙΚΩΝ 


ΟΙΚΟΝΟΜΙΚΩΝ 


ΤΕΧΝΙΚΩΝ 

ΥΠΗΡΕΣΙΩΝ 


ΥΠΗΡΕΣΙΩΝ 


ΥΠΗΡΕΣΙΩΝ 

1 

1 

1_ 


ΓΡΑΦΕΙΑ: 

ΔΗΜΟΤΙΚΗΣ ΚΑΤΑΣΤΑΣΗΣ. 
ΑΔΕΙΩΝ ΚΑΤΑΣΤΗΜΑΤΩΝ και 
ΕΞΥΠΗΡΕΤΗΣΗΣ ΠΟΛΙΤΩΝ 
ΠΡΩΤΟΚΟΛΛΟΥ, ΔΙΕΚΠΕΡΑΙΩΣΗΣ 
ΕΓΓΡΑΦΩΝ, ΑΡΧΕΙΟΥ, 
ΓΡΑΜΜΑΤΕΙΑΚΗΣ ΥΠΟΣΤΗΡΙΞΗΣ 
ΤΩΝ ΥΠΗΡΕΣΙΩΝ ΤΟΥ ΔΗΜΟΥ και 
ΒΟΗΘΗΤΙΚΩΝ ΕΡΓΑΣΙΩΝ 
ΟΡΓΑΝΩΣΗΣ, ΜΗΧΑΝΟΡΓΑΝΩΣΗΣ 
και ΑΝΑΠΤΥΞΗΣ ΑΝΘΡΩΠΙΝΟΥ 
ΔΥΝΑΜΙΚΟΥ 
ΔΗΜΟΣΙΩΝ ΣΧΕΣΕΩΝ και 
ΓΡΑΜΜΑΤΕΙΑΚΗΣ ΥΠΟΣΤΗΡΙΞΗΣ 
«ΔΗΜΑΡΧΟΥ, ΔΗΜΑΡΧΙΑΚΗΣ 
ΕΠΙΤΡΟΠΗΣ ΚΑΙ ΔΗΜΟΤΙΚΟΥ 
ΣΥΜΒΟΥΛΙΟΥ» 

ΠΑΙΔΕΙΑΣ, ΝΕΟΛΑΙΑΣ, 
ΑΘΛΗΤΙΣΜΟΥ και ΠΟΛΙΤΙΣΜΟΥ 


ΓΡΑΦΕΙΑ: 

ΤΑΜΕΙΑΚΗΣ ΥΠΗΡΕΣΙΑΣ και 
ΛΟΓΙΣΤΗΡΙΟΥ 
ΠΡΟΣΩΠΙΚΟΥ και 
ΜΙΣΘΟΔΟΣΙΑΣ 

ΠΡΟΜΗΘΕΙΩΝ και ΔΗΜΟΤΙΚΗΣ 
ΠΕΡΙΟΥΣΙΑΣ 
ΕΙΔΙΚΗΣ ΥΠΗΡΕΣΙΑΣ 
(ΔΗΜΟΤΙΚΗ ΑΣΤΥΝΟΜΙΑ) 


ΓΡΑΦΕΙΑ: 

ΠΡΟΓΡΑΜΜΑΤΙΣΜΟΥ, 
ΜΕΛΕΤΩΝ, ΕΚΤΕΛΕΣΗΣ και 
ΕΠΙΒΛΕΨΗΣ ΤΕΧΝΙΚΩΝ ΕΡΓΩΝ 
ΜΗΧΑΝΟΛΟΓΙΚΟΥ και 
ΗΛΕΚΤΡΟΛΟΠΚΟΥ 
ΕΞΟΠΛΙΣΜΟΥ/ 
ΗΛΕΚΤΡΟΦΩΤ1ΣΜΟΥ και 
ΣΗΜΑΝΣΗΣ/ ΔΗΜΟΤΙΚΗΣ 
ΑΣΤΙΚΗΣ ΣΥΓΚΟΙΝΩΝΙΑΣ 
ΠΡΑΣΙΝΟΥ και 
ΠΕΡΙΒΑΛΛΟΝΤΟΣ 
ΚΑΘΑΡΙΟΤΗΤΑΣ ΚΟΙΝ/ΣΤΩΝ 
ΧΩΡΩΝ, ΔΙΑΧΕΙΡΙΣΗΣ 
ΑΠΟΡΡΙΜΜΑΤΩΝ, ΥΔΡΕΥΣΗΣ, 
ΑΠΟΧΕΤΕΥΣΗΣ 

ΜΕΡΟΣ ΔΕΥΤΕΡΟ 
ΑΡΜΟΔΙΟΤΗΤΕΣ ΥΠΗΡΕΣΙΩΝ 
Άρθρο 3 

Αρμοδιότητες του Γραφείου Προγραμματισμού και Ανά¬ 
πτυξης 

ΠΡΟΓΡΑΜΜΑΤΙΣΜΟΣ και ΑΝΑΠΤΥΞΗ 

1. Προγραμματισμός της τοπικής ανάπτυξης και δράσης 
του Δήμου 

Συγκεκριμένα, αρμοδιότητες του Αυτοτελούς Γραφείου 
Υποστήριξης, είναι: 

* Συνεχής έρευνα και παρακολούθηση των εξελίξεων 
στην περιοχή του Δήμου και συγκέντρωση στατιστικών 
στοιχείων που αφορούν στον Πρωτογενή, Δευτερογενή και 
Τριτογενή Τομέα, καθώς επίσης και συγκέντρωση στοιχεί¬ 
ων που περιγράφουν την κοινωνική, πολιτιστική και περι¬ 
βαλλοντική κατάσταση που επικρατεί στην περιοχή του Δή¬ 
μου. Χρησιμοποίηση των στοιχείων αυτών για τη δημιουρ¬ 
γία βάσεως δεδομένων που θα επιτρέπει την περαιτέρω 
αξιοποίησή τους. Ουσιαστική αρμοδιότητα του Γ ραφείου 
είναι επίσης, η βάσει των πιο πάνω στοιχείων κατάρτιση Το¬ 
πικών Αναπτυξιακών Προγραμμάτων (ΤΑΠ). 

* Φροντίδα για τη συγκέντρωση μελετών και τεχνογνωσίας 
που είναι δυνατόν να βοηθήσουν στις επιδιώξεις του Δήμου 
(π.χ. κλαδικές και αναπτυξιακές μελέτες και έρευνες). 

* Συγκέντρωση, σημαντικών για τις δραστηριότητες του 
Δήμου πληροφοριών, από το εξωτερικό περιβάλλον του 
(π.χ. πλαίσια του εθνικού, περιφερειακού και νομαρχιακού 
προγραμματισμού, χρηματοδοτήσεις, δημόσιες πολιτικές, 
κατευθύνσεις των συλλογικών οργάνων της Τ.Α., προγράμ¬ 
ματα των φορέων υποστήριξης της Τ.Α., προγράμματα της 
Ευρωπαϊκής Ένωσης κ.α.) 

* Συνεργασία σε όλα τα πεδία, με τις υπηρεσίες της Ν.Α., 
της ΤΕΔΚ, της Περιφέρειας, των Κεντρικών Φορέων καθώς 
και με τους φορείς διαδημοτικής συνεργασίας στην ευρύ¬ 
τερη περιοχή του Δήμου. 

* Εισηγήσεις προς τα αιρετά όργανα για την οργάνωση 
των διαδικασιών στρατηγικού-επιχειρησιακού προγραμμα¬ 
τισμού του Δήμου συνολικά και στους επιμέρους τομείς 
(Τεχνικά, Πολεοδομικά, Περιβαλλοντικά, Οικονομικά. Κοι¬ 
νωνικά και Πολιτιστικά ζητήματα). Επίσης, ενημέρωση των 
αντίστοιχων Γ ραφείων του Δήμου και συνεργασία με αυτά 
για την υλοποίηση των σχετικών αποφάσεων. 

* Υποστήριξη των διαδικασιών σύνταξης των μεσοπρόθε¬ 
σμων και ετήσιων προγραμμάτων του Δήμου και υποστήρι¬ 
ξή της λειτουργίας του Δήμου ως φορέα προγραμματισμού 
στο πλαίσιο της διαδικασίας του Αναπτυξιακού Προγραμ¬ 
ματισμού της χώρας (π.χ. στα πλαίσια του Δημοκρατικού 
Προγραμματισμού και στη διαδικασία σχεδιασμού του Κοι¬ 
νοτικού Πλαισίου Στήριξης). 

* Υποστήριξη των διαδικασιών υλοποίησης, παρακολού¬ 
θησης, εφαρμογής, αξιολόγησης και αναθεώρησης των με¬ 
σοπρόθεσμων και ετήσιων προγραμμάτων του Δήμου. 

* Διερεύνηση των πηγών χρηματοδότησης και διατύπω¬ 
ση προτάσεων για την εξεύρεση των πόρων που είναι ανα¬ 
γκαίοι για την υλοποίηση του προγράμματος δράσης του 
Δήμου. 

* Συγκέντρωση του υλικού (Νόμοι, αποφάσεις κ.α.) που α¬ 
παιτείται για την τεκμηριωμένη και έννομη λήψη αποφάσε¬ 
ων από το Δ.Σ., τη Δ.Ε., τις επιτροπές του Δημοτικού Συμ¬ 
βουλίου και τα Τοπικά Συμβούλια. Παροχή των σχετικών 
πληροφοριών στα αρμόδια όργανα του Δήμου. 


Σχετικά με τα προγράμματα της Ε.Ε. οι αρμοδιότητες του 
Γ ραφείου είναι: 

* Συγκέντρωση πληροφοριών για τα προγράμματα της 
Ευρωπαϊκής Ένωσης. Ενημέρωση της Δημοτικής Αρχής 
για τα προγράμματα που ενδιαφέρουν το Δήμο και υπο¬ 
στήριξη των αρμόδιων υπηρεσιών στο σχεδίασμά, οτην 
υλοποίηση και στην αξιολόγηση των σχετικών ενεργειών. 

* Κατάρτιση αιτήσεων (σε συνεργασία με τις αρμόδιες υ¬ 
πηρεσίες) συμμετοχής του Δήμου σε συγκεκριμένα προ¬ 
γράμματα και παρακολούθηση και αξιολόγηση της υλοποί¬ 
ησής τους. 

* Αναζήτηση συνεργασιών στο εσωτερικό και στο εξωτε¬ 
ρικό για την αξιοποίηση των δυνατοτήτων που προσφέρουν 
τα προγράμματα. 

* Διακίνηση μέσα στο Δήμο εντύπων και άλλων μέσων 
πληροφόρησης για τις ευρωπαϊκές εξελίξεις που αφορούν 
την Τ οπική Αυτοδιοίκηση. 

* Παροχή πληροφοριών στους πολίτες σχετικά με προ¬ 
γράμματα στα οποία μπορούν να ενταχθούν. Εάν για συ¬ 
γκεκριμένα θέματα υπάρχει στα πλαίσια του Δήμου σχετικό 
Γραφείο, αρμοδιότητα του Γ ραφείου Υποστήριξης είναι α¬ 
πλά η κατεύθυνση των πολιτών προς τα αντίστοιχα Γ ρα¬ 
φεία. 

* Ενημέρωση των υπαλλήλων και των αιρετών στα Κοινο¬ 
τικά ζητήματα. 

2. Τουριστική Ανάπτυξη 

Αρμοδιότητες του Αυτοτελούς Γ ραφείου Υποστήριξης 
σχετικά με την τουριστική ανάπτυξη, είναι: 

* Συγκέντρωση και επεξεργασία στοιχείων που αφορούν 
στην υφιστάμενη κατάσταση του Τομέα του Τουρισμού 
στην περιοχή του Δήμου. 

* Εισήγηση και σχεδιασμός των προγραμμάτων παρέμ¬ 
βασης του Δήμου στο χώρο της παροχής τουριστικών υπη¬ 
ρεσιών και συνεργασία με το αντίστοιχο Γ ραφείο του Τ εχνι- 
κού Τμήματος του Δήμου για τον προγραμματισμό έργων 
τουριστικής υποδομής. 

* Παρακολούθηση της υλοποίησης προγραμμάτων του¬ 
ριστικής προβολής της περιοχής του Δήμου (π.χ. παραγω¬ 
γή τουριστικού υλικού και εκδόσεις πρακτικών οδηγών για 
τους ταξιδιώτες, δημ.ουργία «Σελίδας» στο Διαδίκτυο με 
πληροφορίες για την περιοχή, συμμετοχή σε εκθέσεις που 
αφορούν στον τουρισμό, δημιουργία δικτύων επικοινωνίας 
και συνεργασίας με άλλες περιοχές εντός και εκτός της χώ¬ 
ρας, κ.α.). 

* Συνεργασία και συντονισμός με τους αρμόδιους φορείς 
τουρισμού, ενώσεις ξενοδόχων και άλλων επαγγελματικών 
φορέων καθώς και με κάθε φορέα ή άτομο που δραστηριο¬ 
ποιείται στον τομέα του Τουρισμού, για την καταγραφή των 
προβλημάτων του και για τη βελτίωση των παρεχομένων υ¬ 
πηρεσιών. 

* Φροντίδα για την αξιοποίηση των προγραμμάτων της 
Ε.Ε. και του Ε.Ο.Τ. 

3. Προστασία και Διαχείριση Δασών 
Αρμοδιότητες του Γ ραφείου Υποστήριξης, είναι: 

* Υποβολή προτάσεων προς τις αρμόδιες υπηρεσίες για 
την προστασία και διαχείριση των δασικών περιοχών του 
Δήμου 

* Σε συνεργασία με το αρμόδιο Γ ραφείο της Τεχνικής Υ- 

πηρεσίας του Δήμου, διατύπωση προτάσεων μελέτης και ε¬ 
κτέλεσης έργων υποδομής (π.χ. δασικής οδοποιίας, διευ¬ 
θέτησης δασικών χειμάρρων, κατασκευής υδατοδεξαμε- 
νών, κατασκευής σημείων υδροληψίας για πυροσβεστικά 
οχήματα, αντιπυρικών ζωνών, σταθμών ξεκούρασης για 
τους περιηγητές και αξιοποίηση πηγών πόσιμου νερού κ,α.) 

* Διατύπωση προτάσεων προς το Δασαρχείο ή στο Τμήμα 
Αναδασώσεων του Υπουργείου Γεωργίας για την αναδά¬ 
σωση περιοχών 

* Συμμετοχή στην οργάνωση και υλοποίηση προγραμμά¬ 
των πυροπροστασίας των δασών 

* Εξεύρεση τρόπων ανάδειξης του δασικού πλούτου 

* Υποβολή προτάσεων προς την Ε. Ε. και το Υπουργείο Γ ε¬ 
ωργίας για τη χρηματοδότηση ενεργειών προστασίας και α¬ 
νάδειξης του δασικού πλούτου, καθώς και ανάπτυξης των 
ορεινών και μειονεκτικών περιοχών 

4. Αγροτική Ανάπτυξη 

Αρμοδιότητες του Γ ραφείου Υποστήριξης είναι: 

* Συγκέντρωση στοιχείων που αφορούν στον Αγροτικό 
Τομέα της περιοχής του Δήμου και εντοπισμός των συγκρι¬ 
τικών πλεονεκτημάτων αλλά και των προβλημάτων της. 

* Εντοπισμός ελλείψεων αγροτικής οδοποιίας και άλλων 
έργων υποδομής (αρδευτικών, εγγειοβελτιωτικών), υποβο¬ 
λή σχετικών προτάσεων προς τις αρμόδιες υπηρεσίες του 
Νομού και της Περιφέρειας για τη χρηματοδότηση έργων 
και συνεργασία με την Τεχνική Υπηρεσία του Δήμου για την 
υλοποίησή τους. 

* Εισηγήσεις για την πραγματοποίηση παρεμβάσεων 
προς την κατεύθυνση αντιμετώπισης ουσιαστικών και χρό¬ 
νιων προβλημάτων. 

* Εισηγήσεις για την υλοποίηση προγραμμάτων που α- 
ξιοποιούν τα συγκριτικά πλεονεκτήματα της περιοχής. 

* Φροντίδα για την αξιοποίηση προγραμμάτων της Ε.Ε. 
και του Υπουργείου Γ εωργίας που θα προωθήσουν την α¬ 
γροτική ανάπτυξη και θα ενισχύσουν τα αγροτικά εισοδή¬ 
ματα. 

* Αξιοποίηση και συμμετοχή στην υλοποίηση προγραμ¬ 
μάτων εκπαίδευσης των αγροτών. 

* Φροντίδα για την αξιοποίηση προγραμμάτων Αγροτου- 
ρισμού. 

* Υποβολή προτάσεων προς τις αρμόδιες υπηρεσίες για 
την εκπόνηση μελετών, τη σύνταξη σχεδίων και την υλοποί¬ 
ηση προγραμμάτων αγροτικής ανάπτυξης της περιοχής 
του Δήμου. 

* Παροχή συμβουλευτικών υπηρεσιών και ενημέρωση 
προς τους πολίτες και κυρίως τους αγρότες σε σχετικά με 
τη Γεωργία θέματα. 

* Παροχή ενημέρωσης και συμβουλευτικών υπηρεσιών 
προς τους πολίτες, για τη δημιουργία και λειτουργία μονά¬ 
δων τυποποίησης αγροτικών προϊόντων. 

* Διαχείριση των διαδικασιών που σχετίζονται με τον ΟΓΑ, 
με αποζημιώσεις του ΕΛΓΑ και με επιδοτήσεις της Διεύθυν¬ 
σης Γεωργίας της Ν.Α. (ενημέρωση των αγροτών, διεκπε¬ 
ραίωση της σχετικής αλληλογραφίας, τήρηση αρχείου Ο- 
ΓΑ, συγκέντρωση αιτήσεων και δηλώσεων κ.α.) 

* Υποστήριξη της συμμετοχής του Δήμου στην κατάρτιση 
των Νομαρχιακών Προγραμμάτων αγροτικής ανάπτυξης 
και παρακολούθηση των εφαρμοζόμενων μέτρων. 

* Συνεργασία μετά αρμόδια τμήματα της Ν.Α. για τη συμ¬ 
μετοχή σε προγράμματα ενημέρωσης για την ανάπτυξη νέ¬ 
ων βιολογικών καλλιεργειών, την εφαρμογή προγραμμά¬ 
των αναδιάρθρωσης του αγροτικού τομέα, την προστασία 


περιοχών γης υψηλής παραγωγικότητας, την ορθολογική 
αξιοποίηση των βοσκοτόπων. 

* Συμμετοχή στα προγράμματα της Ν.Α., της Περιφέρει¬ 
ας και του κράτους για την ισόρροπη ανάπτυξη της γεωργι¬ 
κής βιομηχανίας, ενημέρωση για τις ισχύουσες διατάξεις 
περιβαλλοντικών όρων λειτουργίας των μονάδων. 

Άρθρο 4 

Αρμοδιότητες του Γ ραφείου Νομικής Υποστήριξης 

Αρμοδιότητες του Γ ραφείου είναι: 

* Η επισταμένη παρακολούθηση των νόμων, διαταγμάτων 
και λοιπών ρυθμίσεων που αφορούν στη λειτουργία του Δή¬ 
μου και των υπηρεσιών του, και διατήρηση πλήρους αρχεί¬ 
ου. 

* Ενημέρωση των αρμοδίων Τμημάτων και Γ ραφείων του 
Δήμου για τις μεταβολές στους νόμους, τα διατάγματα και 
τις λοιπές ρυθμίσεις που αφορούν στη λειτουργία τους. 

* Παροχή στα επιμέρους Τ μήματα και Γ ραφεία του Δήμου 
των σχετικών εγγράφων, εγκυκλίων, νόμων κ.λ.π. 

* Παροχή συμβουλευτικών υπηρεσιών, που αφορούν σε 
νομικά θέματα, στα επιμέρους Τμήματα και Γραφεία, κα¬ 
θώς και στα αιρετά όργανα του Δήμου. 

* Διαπραγμάτευση με τους δημότες που προσφεύγουν 
στη Δικαιοσύνη κατά του Δήμου. 

* Εκτέλεση νομικών υπηρεσιών υπέρ του Δήμου, όταν αυ¬ 
τό απαιτείται (εκπροσώπηση σε Δικαστήρια κ.λ.π.). 

Επισήμανση: Ο επιστήμονας/ δικηγόρος που θα εκτελεί 
τις πιο πάνω υπηρεσίες θα προσληφθεί από το Δήμο ως Ει¬ 
δικός Σύμβουλος με «Σύμβαση Έργου». 

Αρθρο 5 

Αρμοδιότητε , ^ου «Τμήματος Διοικητικών Υπηρεσιών» 

(Α) ΓΡΑΦΕΙΟ ΔΗΜΟΤΙΚΗΣ ΚΑΤΑΣΤΑΣΗΣ, ΑΔΕΙΩΝ ΚΑ¬ 
ΤΑΣΤΗΜΑΤΩΝ και ΕΞΥΠΗΡΕΤΗΣΗΣ ΠΟΛΙΤΩΝ 

Αρμοδιότητες του Γ ραφείου είναι: 

* Σύνταξη, ενημέρωση και τήρηση των βιβλίων δημοτο¬ 
λογίου και πληθυσμού. 

* Τήρηση για κάθε οικογένεια, ιδιαίτερου φακέλου με τα 
σχετικά δικαιολογητικά, καθώς επίσης και τήρηση αρχείου 
αποφάσεων μεταβολών στα δημοτολόγια. 

* Έκδοση πιστοποιητικών προσωπικής, οικογενειακής 
κατάστασης, ταυτοπροσωπίας προσώπων και γνησίου υ¬ 
πογραφής. 

* Επιμέλεια της εφαρμογής των σχετικών με τους δημό¬ 
τες διατάξεων, του Δημοτικού και Κοινοτικού Κώδικα και 
του Κώδικα Ελληνικής Ιθαγένειας. 

* Τήρηση και συνεχής ενημέρωση αρχείων στα οποία κα¬ 
ταγράφονται τα ληξιαρχικά γεγονότα που συ μβαίνουν στην 
περιφέρεια του Δήμου (γεννήσεις, γάμοι, θάνατοι), καθώς 
και κάθε άλλο γεγονός που συνδέεται με αυτά (π.χ. βαπτί- 
σεις, διαζύγια, ονοματοθεσία, μεταβολή θρησκεύματος 
κ.λ.π.), σύμφωνα με τις ισχύουσες θεσμοθετημένες διαδι¬ 
κασίες. 

* Τήρηση αρχείων επισήμων εγγράφων ληξιαρχικών γε¬ 
γονότων 

* Έκδοση αντιγράφων αποσπασμάτων ληξιαρχικών πρά¬ 
ξεων ή άλλων θεσμοθετημένων πιστοποιητικών. 

* Σύνταξη ετησίων καταστάσεων με αποσπάσματα πρά¬ 
ξεων γεννήσεων και χρησιμοποίηση των καταστάσεων αυ- 

τών για την ετήσια ενημέρωση των μητρώων αρρένων, με 
τις αντίστοιχες μεταβολές. 

* Τήρηση βιβλίων τελέσεως και δηλώσεως πολιτικών και 
θρησκευτικών Γ άμων. 

* Μέριμνα για την τήρηση των θεσμοθετημένων διαδικα¬ 
σιών που αφορούν στη διεξαγωγή των πολιτικών γάμων. 

* Περιοδική ενημέρωση των Κρατικών Υπηρεσιών (π.χ. 
ΕΣΥΕ) για τις γεννήσεις, γάμους θανάτους που συνέβησαν 
στην περιφέρεια του Δήμου. 

* Ενημέρωση των αντίστοιχων υπηρεσιών άλλων ΟΤΑ για 
τα ληξιαρχικά γεγονότα που επηρεάζουν τα στοιχεία των 
μητρώων - αρχείων που τηρούνται σε αυτούς. 

* Συνεργασία με Ληξιαρχεία άλλων ΟΤΑ σε περιπτώσεις 
μεταβολών ή προσθήκης ληξιαρχικών πράξεων που έχουν 
καταχωρηθεί σε αυτά και ανήκουν στη δικαιοδοσία του Δή¬ 
μου Κύμης. 

* Κατάρτιση των στρατολογικών πινάκων και έκδοση των 
απαιτούμενων πιστοποιητικών. 

* Σύνταξη και τήρηση μητρώων διαφόρων απογραφών 
στρατολογικού ενδιαφέροντος. 

* Τήρηση και ενημέρωση εκλογικών καταλόγων, καθώς 
και έκδοση των σχετικών πιστοποιητικών για την έκδοση ε¬ 
κλογικών βιβλιαρίων. 

* Επιμέλεια της εφαρ μογής της εκλογικής νομοθεσίας και 
εκτέλεση των καθηκόντων που ανατίθενται, από τον εκλογι¬ 
κό νόμο, στο Δήμο. 

* Χορήγηση αδειών ίδρυσης και λειτουργίας καταστημά¬ 
των και επιχειρήσεων οι όροι λειτουργίας των οποίων καθο¬ 
ρίζονται από υγειονομικές διατάξεις. 

* Χορήγηση αδειών μικροπωλητών. 

* Χορήγηση αδειών εγκατάστασης και λειτουργίας θε¬ 
άτρων, κινηματογράφων και παρεμφερών επιχειρήσεων 
που προβλέπονται από τους Α.Ν. 445/1937 και 446/1937. 

* Χορήγηση αδειών «μουσικής» σε νυχτερινά κέντρα, που 
προβλέπονται από τις αστυνομικές διατάξεις και χορηγού¬ 
νται σύμφωνα με την Α5/3010/85 υγειονομική διάταξη. 

* Χορήγηση αδειών εγκατάστασης και λειτουργίας ψυχα¬ 
γωγικών παιχνιδιών που προβλέπονται από αστυνομικές 
διατάξεις και δεν υπάγονται στις διατάξεις του Ν 2000/1991. 

* Επιβολή διοικητικών κυρώσεων σε παραβάτες των όρων 
λειτουργίας των καταστημάτων (προσωρινή ή οριστική α¬ 
νάκληση αδείας ή σφράγιση σύμφωνα με τις ισχύουσες δια¬ 
τάξεις). 

* Τήρηση πλήρους αρχείου, κατά κατηγορία, καταστημά¬ 
των στα οποία έχει χορηγηθεί σχετική άδεια. 

* Περιοδική ενημέρωση του Γ ραφείου Ταμειακής Υπηρε¬ 
σίας και Λογιστηρίου για τη λειτουργία νέων επιχειρήσεων 
ή τη διακοπή παλαιών, με σκοπό την ενημέρωση των κατα¬ 
λόγων που το συγκεκριμένο Γ ραφείο τηρεί (για την επιβολή 
τελών κ.λ.π.) 

* Παρακολούθηση των νομοθετικών διατάξεων και ρυθμί¬ 
σεων που αφορούν στις εν λόγω επιχειρήσεις, τήρηση σχε¬ 
τικού αρχείου και ενημέρωση του ως άνω αναφερθέντος 
Γ ραφείου με τυχόν τροποποιήσεις νόμων. 

* Παροχή πληροφόρησης προς τους δημότες για τις δρα¬ 
στηριότητες του Δήμου, ή κατεύθυνση των δημοτών προς 
τα αρμόδια Γ ραφεία του Δήμου, εφόσον απαιτείται εξειδι- 
κευμένη πληροφόρηση. 

* Διοικητική υποστήριξη των λειτουργιών που δεν εντάσ¬ 
σονται σε συγκεκριμένο Γ ραφείο (Νεκροταφείο, Σφαγείο 
κ.λ.π.) 

* Ενημέρωση των δημοτών για τα δικαιώματά τους και τις 
ενέργειες που απαιτούνται από μέρους τους για τη διεκπε¬ 
ραίωση των υποθέσεων που τους αφορούν, καθώς και εφο¬ 


διασμός τους με τα απαραίτητα πληροφοριακά στοιχεία και 
έντυπα. 

* Παραλαβή έγγραφων αναφορών παραπόνων των πολι¬ 
τών κατά των υπηρεσιών του Δήμου και συνεργασία με τα 
αρμόδια τμήματα για την παροχή των σχετικών πληροφο¬ 
ριών προς αυτούς. 

(Β) ΓΡΑΦΕΙΟ ΠΡΩΤΟΚΟΛΛΟΥ, ΔΙΕΚΠΕΡΑΙΩΣΗΣ ΕΓΓΡΑ¬ 
ΦΩΝ, ΑΡΧΕΙΟΥ, ΓΡΑΜΜΑΤΕΙΑΚΗΣ ΥΠΟΣΤΗΡΙΞΗΣ ΤΩΝ Υ¬ 
ΠΗΡΕΣΙΩΝ ΤΟΥ ΔΗΜΟΥ και ΒΟΗΘΗΤΙΚΩΝ ΕΡΓΑΣΙΩΝ 

Αρμοδιότητες του Γ ραφείου είναι: 

* Τήρηση των διαδικασιών πρωτοκόλλησης των κάθε εί¬ 
δους εισερχομένων στο Δήμο εγγράφων, αναπαραγωγή 
και διανομή των εγγράφων στις επιμέρους αρμόδιες υπη¬ 
ρεσίες του Δήμου. 

* Τήρηση των διαδικασιών πρωτοκόλλησης των κάθε εί¬ 
δους εξερχόμενων από το Δήμο εγγράφων. Διεκπεραίωση/ 
αποστολή των εγγράφων αυτών στους αποδέκτες. 

* Τήρηση ενεργών και ιστορικών αρχείων εγγράφων, σύ μ- 
φωνα με τις ισχύουσες διατάξεις. Τήρηση του γενικού αρ¬ 
χείου του Δήμου. 

* Παροχή υπηρεσιών δακτυλογράφησης και γραμματεια¬ 
κής υποστήριξης προς τις υπηρεσιακές μονάδες του Δή¬ 
μου. 

* Φροντίδα για τη δημοσίευση των διακηρύξεων και ανα¬ 
κοινώσεων των υπηρεσιών του Δήμου σε συνεργασία με τις 
επιμέρους υπηρεσίες. 

* Φροντίδα για την δημοσίευση στην Εφημερίδα της Κυ- 
βερνήσεως όσων πράξεων προβλέπονται από τις νομοθετι¬ 
κές διατάξεις (Οργανισμός Εσωτερικής Υπηρεσίας, προ¬ 
σλήψεις προσωπικού κ.α.) 

* Μέριμνα για την εκτέλεση των γενικών βοηθητικών λει¬ 
τουργιών υποστήριξης των υπηρεσιών του Δήμου, εφόσον 
αυτές δεν υπάγονται στην αρμοδιότητα συγκεκριμένου 
Γραφείου. Τέτοιες λειτουργίες είναι: τηλεφωνικό κέντρο, 
καθαριότητα εσωτερικών χώρων κτιρίων, εξωτερικές και ε¬ 
σωτερικές εργασίες διακίνησης εγγράφων κ.α. (Για το σκο¬ 
πό αυτό αξιοποιούνται κλητήρες, τηλεφωνητές, καθαρί¬ 
στριες κ.λ,π.) 

(Γ) ΓΡΑΦΕΙΟ ΔΗΜΟΣΙΩΝ ΣΧΕΣΕΩΝ και ΓΡΑΜΜΑΤΕΙΑ¬ 
ΚΗΣ ΥΠΟΣΤΗΡΙΞΗΣ «ΔΗΜΑΡΧΟΥ, ΔΗΜΑΡΧΙΑΚΗΣ ΕΠΙ¬ 
ΤΡΟΠΗΣ και ΔΗΜΟΤΙΚΟΥ ΣΥΜΒΟΥΛΙΟΥ» 

Αρμοδιότητες του ["ραφείου είναι: 

* Φροντίδα για τις Δημόσιες σχέσεις του Δήμου. Φροντί¬ 
δα για τη συμμετοχή του Δήμου σε Ημερίδες και Συνέδρια. 

* Τήρηση αρχείου της προσωπικής αλληλογραφίας του 
Δημάρχου. 

* Τήρηση ημερολογίου επαφών του Δημάρχου. 

* Δακτυλογράφηση των επιστολών του Δημάρχου. 

* Κατάρτιση σε συνεργασία με τον πρόεδρο του Δ.Σ., της 
ημερήσιας διάταξης των συνεδριάσεων του Δ.Σ. και ενημέ¬ 
ρωση των μελών του Δ.Σ. για τα θέματα και τον τόπο/ χρό¬ 
νο της εκάστοτε συνεδρίασης. 

* Συγκέντρωση, αναπαραγωγή και αποστολή στα μέλη 
του Δ.Σ. των διαφόρων εισηγήσεων και γενικά του ενημε¬ 
ρωτικού υλικού που αφορά στα θέματα των συνεδριάσεων. 

* Μέριμνα για το χώρο των συνεδριάσεων, την καλή λει¬ 
τουργία των εγκαταστάσεων, την ύπαρξη των κατάλληλων 
μέσων κ.λ.π. 

* Τήρηση πρακτικών κατά τη διάρκεια των συνεδριάσεων. 

* Τήρηση αρχείου πρακτικών και αποφάσεων του Δ.Σ. 

* Ενημέρωση των υπηρεσιών του Δήμου για τις αποφά¬ 
σεις του Δ.Σ. που υπόκεινται στην αρμοδιότητά τους. 

* Παροχή προς τις υπηρεσίες του Δήμου, όταν ζητηθεί, 
δυνατότητας πρόσβασης προς το αρχεία των αποφάσεων 
και των πρακτικών του Δ.Σ., καθώς και διευκόλυνσή τους ως 
προς την ανεύρεση συγκεκριμένων στοιχείων που εμπεριέ¬ 
χονται στα αρχεία αυτά. 

* Δακτυλογράφηση/ αναπαραγωγή των αποφάσεων του 
Δ.Σ. και αποστολή τους στο τμήμα Τοπικής Αυτοδιοίκησης 
της Περιφέρειας. 

* Ενη μέρωση των αρμόδιων επιτροπών του Δ.Σ. για τα θέ¬ 
ματα που παραπέμπονται σε αυτές από το Δημοτικό Συμ¬ 
βούλιο προς μελέτη. 

* Παρακολούθηση της διαδικασίας επεξεργασίας τους 
και φροντίδα για την έγκαιρη επανεισαγωγή τους σε συνε¬ 
δρίαση του Δημοτικού Συμβουλίου προς λήψη οριστικής α¬ 
πόφασης. 

* Παροχή κάθε είδους γραμματειακής υποστήριξης προς 
τη Δημαρχιακή Επιτροπή και τις μόνιμες και έκτακτες επι¬ 
τροπές που συνιστά το Δημοτικό Συμβούλιο (ενημέρωση 
των μελών των Επιτροπών για τα θέματα και το χρόνο διε¬ 
ξαγωγής της εκάστοτε συνεδρίασης, τήρηση πρακτικών, 
τήρηση αρχείου πρακτικών, δακτυλογράφηση και αναπα¬ 
ραγωγή εισηγήσεων κ.λ.π.) 

* Τήρηση αρχείου εκπροσώπωντου Δήμου σε διάφορους 
φορείς και όργανα. Φροντίδα για την αποστολή στοιχείων 
προς τους παραπάνω εκπροσώπους, επικοινωνία, παραλα¬ 
βή και εσωτερική (εντός του Δήμου) διεκπεραίωση των εκ 
θέσεων των εκπροσώπων 

(Δ) ΟΡΓΑΝΩΣΗ, ΜΗΧΑΝΟΡΓΑΝΩΣΗ των υπηρεσιών 
του Δήμου - ΑΝΑΠΤΥΞΗ ΑΝΘΡΩΠΙΝΟΥ ΔΥΝΑΜΙΚΟΥ 

Αρμοδιότητες του Γραφείου, είναι: 

* Υποστήριξη του Δήμου και των θυγατρικών φορέων του 
σε θέματα βελτίωσης της Οργάνωσης και των διαδικασιών 
Διοίκησης και Λειτουργίας. 

* Σύνταξη του Οργανισμού Εσωτερικής Υπηρεσίας του 
Δήμου και εισήγηση για την κατανομή του προσωπικού στα 
επιμέρους Γ ραφεία. 

* Υποστήριξη στην ίδρυση και λειτουργία Νομικών Προ¬ 
σώπων Δημοσίου Δικαίου και Δημοτικών Επιχειρήσεων. Ε¬ 
πίσης, συνεργασία με τις διοικήσεις και τις υπηρεσίες αυ¬ 
τών, καθώς και με την οικονομική υπηρεσία του Δήμου για 
θέματα οικονομικής διαχείρισης των Ν.Π.Δ.Δ. και των Δη¬ 
μοτικών Επιχειρήσεων. 

* Εξέταση των αναγκών του Δήμου σε μηχανογραφικό εξο¬ 
πλισμό. Φροντίδα για την εγκατάσταση μηχανογραφικού εξο¬ 
πλισμού και προγραμμάτων λογισμικού σύμφωνων με προ¬ 
διαγραφές που καθορίζονται κεντρικά σε εθνικό επίπεδο. 

* Φροντίδα για τη βελτίωση του υπάρχοντος εξοπλισμού 
και εποπτεία της συντήρησής του. 

* Φροντίδα για την εισαγωγή όλων των λειτουργιών των υ¬ 
πηρεσιών του Δήμου στο μηχανογραφικό σύστημα, σύμ¬ 
φωνα με τις προδιαγραφές που καθορίζονται κεντρικά σε ε¬ 
θνικό επίπεδο. 

* Οργάνωση και υλοποίηση προγραμμάτων επιμόρφω¬ 
σης του προσωπικού του Δήμου, καθώς και οργάνωση προ¬ 
γραμμάτων ενημέρωσης Αιρετών οργάνων. 

(Ε) ΓΡΑΦΕΙΟ ΠΑΙΔΕΙΑΣ, ΝΕΟΛΑΙΑΣ .ΑΘΛΗΤΙΣΜΟΥ και 
ΠΟΛΙΤΙΣΜΟΥ 

Αρμοδιότητες του Γ ραφείου είναι: 


* Μέριμνα για τη συγκρότηση και λειτουργία των σχολι¬ 
κών επιτροπών όλων των σχολείων Πρωτοβάθμιας και Δευ¬ 
τεροβάθμιας Εκπαίδευσης και της Δημοτικής Επιτροπής 
Παιδείας. 

* Διοικητική υποστήριξη της Δημοτικής Επιτροπής Παι¬ 
δείας. 

* Συνεργασία με την Τεχνική υπηρεσία του Δήμου για την 
καταγραφή των στεγαστικών αναγκών των σχολείων, για α¬ 
παλλοτριώσεις χώρων ή αγορά οικοπέδων προς ανέγερση 
νέων διδακτηρίων, για θέματα που έχουν σχέση με συντη¬ 
ρήσεις, ανεγέρσεις, προσθήκες αιθουσών και επεκτάσεις 
χώρων στα υφιστάμενα σχολικά συγκροτήματα. 

* Κατάρτιση καταστάσεων κατανομής λειτουργικών δα¬ 
πανών και ενημέρωση των σχολείων για την παραλαβή των 
χρηματοδοτήσεων. 

* Υλοποίηση προγραμμάτων κατάρτισης νέων (Λογιστι¬ 
κή, χειρισμός και προγραμματισμός Ηλεκτρονικών Υπολο¬ 
γιστών κ.α.), σε συνεργασία με φορείς επιδότησης. Αρμο¬ 
διότητα του Γ ραφείου, προκειμένου να πραγματοποιηθεί η 
πιο πάνω λειτουργία του Δήμου (ως Δημόσιου ΙΕΚ), είναι η 
φροντίδα για την εξασφάλιση χρηματοδοτούμενων προ¬ 
γραμμάτων και περαιτέρω φροντίδα για την επιλογή του 
χώρου πραγματοποίησης των εισηγήσεων (π.χ. το Δημοτι¬ 
κό Σχολείο τις απογευματινές ώρες, ώστε να μην υπάρχει 
κόστος μίσθωσης αιθουσών), η οργάνωση του χρόνου 
πραγματοποίησής των προγραμμάτων, η διαδικασία και ο 
καθορισμός των κριτηρίων επιλογής των καταρτιζομένων 
ατόμων, γραμματειακή υποστήριξη κ.λ.π. 

* Καταγραφή αναγκών αθλητικών εγκαταστάσεων, σε συ¬ 
νεργασία με τους αρμόδιους φορείς. 

* Καταγραφή και αξιολόγηση των υφιστάμενων αθλητι¬ 
κών χώρων και εγκαταστάσεων, μέριμνα για την καλή λει¬ 
τουργία και τη βελτίωση της αθλητικής υποδομής (χώροι, 
γυμναστές, όργανα). 

* Οργάνωση και λειτουργία προγραμμάτων Μαζικού Α¬ 
θλητισμού. 

* Συνεργασία με ομοσπονδίες, ομίλους και γενικότερα με 
φορείς που σχετίζονται με τον αθλητισμό. 

* Διοργάνωση αθλητικών συναντήσεων και μέριμνα για τη 
βράβευση των διαγωνιζομένων. 

* Διαχείριση της Δημοτικής Βιβλιοθήκης. 

Αρθρο 6 

Αρμοδιότητες Τμήματος Οικονομικών Υπηρεσιών 

(Α) ΓΡΑΦΕΙΟ ΤΑΜΕΙΑΚΗΣ ΥΠΗΡΕΣΙΑΣ και ΛΟΓΙΣΤΗΡΙΟΥ 

Αρμοδιότητες του Γ ραφείου είναι: 

* Συγκέντρωση στοιχείων, διερεύνηση αναγκών (σε συ¬ 
νεργασία με τις υπόλοιπες υπηρεσίες του Δήμου) και κα¬ 
τάρτιση των μεσοπρόθεσμων και ετήσιων προϋπολογισμών 
δαπανών λειτουργίας των υπηρεσιών του Δήμου και των α¬ 
ντίστοιχων προϋπολογισμών εσόδων του Δήμου. Φροντίδα 
για την έγκαιρη υποβολή του Προϋπολογισμού Εσόδων-Ε- 
ξόδων στο αρμόδιο τμήμα της Περιφέρειας. 

* Παρακολούθηση της εξέλιξης του εφαρμοζόμενου 
Προϋπολογισμού του Δήμου και εισήγηση για αναμόρφω¬ 
ση, εγγραφή νέων εσόδων και τη χορήγηση συμπληρωμα¬ 
τικών πιστώσεων, 

* Εξαγωγή στοιχείων αποκλίσεων μεταξύ προϋπολογι- 
σθέντων και πραγματοποιηθέντων ποσών ανά κωδικό και Υ¬ 
πηρεσία. Ερμηνεία των αποκλίσεων και εισήγηση διορθωτι¬ 
κών ενεργειών. 

* Π αρακολούθηση της πορείας των εξόδων και έγκαιρη ε- 






ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


10753 


νημέρωση των αρμόδιων υπηρεσιών για τη σύνταξη εκθέ¬ 
σεων δαπανών, όταν οι εγκεκριμένες πιστώσεις απορρο- 
φούνται. 

* Σύνταξη των ετήσιων οικονομικών Απολογισμών του Δή¬ 
μου. 

* Συνεργασία με τις λοιπές διοικητικές ενότητες του Δή¬ 
μου για την τήρηση διαδικασιών αμφίδρομης ενημέρωσης 
και ροής των οικονομικών πληροφοριών. 

* Σύνταξη και υποβολή στα πολιτικά όργανα, στο Συμ¬ 
βούλιο Συντονισμού Υπηρεσιών και στην Υπηρεσία Προ¬ 
γραμματισμού, περιοδικών οικονομικών απολογιστικών 
στοιχείων. 

* Συγκέντρωση στατιστικών οικονομικών στοιχείων που 
είναι χρήσιμα για τις προβλέψεις του Προϋπολογισμού. 

* Σύνταξη οικονομικών καταστάσεων. 

* Παρακολούθηση των εγκεκριμένων δανείων. Τήρηση πι¬ 
νάκων τοκοχρεολυτικών δόσεων και φροντίδα για την έ¬ 
γκαιρη αποπληρωμή τους. 

* Τήρηση των από το νόμο προβλεπόμενων Λογιστικών 
Βιβλίων του Δήμου. 

* Εφαρμογή του νέου ενιαίου διπλογραφικού συστήμα¬ 
τος. 

* Παρακολούθηση των ισχυουσών νομοθετικών διατάξε¬ 
ων που σχετίζονται με φόρους, εισφορές και τέλη υπέρ Δή¬ 
μων και φροντίδα για την εφαρμογή τους. 

* Συγκέντρωση στοιχείων, σε συνεργασία με τα αρμόδια 
Γραφεία του Δήμου και άλλους Δημόσιους Φορείς, για την 
εξακρίβωση των υπόχρεων Φυσικών ή Νομικών Προσώπων 
και του ύψους των χρηματικών υποχρεώσεών τους προς το 

Δήμο, σχετικά με φόρους, εισφορές και τέλη, βάσει των ι- 
σχυουσών διατάξεων της νομοθεσίας. 

* Μέριμνα για την ενημέρωση των υπόχρεων που υπόκει- 
νται στις σχετικές διατάξεις των νόμων, με την έκδοση και 
κοινοποίηση ατομικών ή ειδικών προσκλήσεων προς αυ¬ 
τούς. Επίσης, συνεργασία με το Γ ραφείο Νομικής Υποστή¬ 
ριξης σε περίπτωση προσφυγής των πολιτών που αμφισβη¬ 
τούν την υποχρέωση καταβολής από μέρους τους των ο- 
φειλομένων ποσών. 

* Δημιουργία αρχείων υπόχρεων Φυσικών και Νομικών 
Προσώπων, κατά κατηγορία εσόδων του Δήμου (σε συνερ¬ 
γασία με άλλα αρμόδια Γ ραφεία, όπως π.χ. Ύδρευσης, Νε¬ 
κροταφείων, Αδειών καταστημάτων υγειονομικού ενδιαφέ¬ 
ροντος κ. α. Τα Γ ραφεία αυτά υποχρεούνται να παρέχουν ά¬ 
μεσα στην Ταμιακή Υπηρεσία, ακριβή στοιχεία. Γιατο λόγο 
αυτό είναι απαραίτητο να διατηρούν αντίστοιχα αρχεία με 
πλήρεις φακέλους). 

* Ελεγχος της ακρίβειας των μεγεθών με βάση τα οποία 
υπολογίζονται το ύψος των οφειλών φόρων, εισφορών και 
τελών ανά υπόχρεο. 

* Περιοδικός υπολογισμός του ύψους των εσόδων του 
Δήμου κατά κατηγορία προσόδου και υπόχρεο. 

* Τήρηση καταλόγων οφειλετών. Ενημέρωση των κατα¬ 
λόγων αυτών με τα καταβαλλόμενα από αυτούς ποσά. 

* Εκκαθάριση των οφειλών των δημοτών και φροντίδα για 
τη λήψη ασφαλιστικών μέτρων εισπράξεως κατά των οφει¬ 
λετών, όταν δεν είναι συνεπείς. 

* Φροντίδα για την αναγκαστική είσπραξη των οφειλών 
προς το Δήμο και τήρηση των από το νόμο προβλεπόμενων 
βιβλίων κατασχέσεων κ.λ.π. 

* Είσπραξη των οφειλομένων προς το Δήμο ποσών και έκ¬ 
δοση των αντίστοιχων Γραμματίων Είσπραξης ή άλλων α¬ 
ποδεικτικών παραλαβής εισπρακτέων εσόδων (με άμεση ε¬ 
νημέρωση του Προϋπολογισμού, αν αυτό δεν γίνεται αυτό¬ 
ματα μέσω μηχανογραφικού συστήματος). 


* Οικονομική διαχείριση και λογιστική παρακολούθηση 
των χρηματοδοτήσεων από την Ε.Ε. και το Πρόγραμμα Δη¬ 
μοσίων Επενδύσεων. 

* Κατάρτιση μηνιαίων και ετήσιων λογαριασμών διαχειρί- 
σεως εξόδων. 

* Παραλαβή των κάθε φύσης παραστατικών που απαι¬ 
τούνται κατά περίπτωση για την πληρωμή των οφειλών του 
Δήμου προς τους υπόχρεους, σε συνεργασία με τις λοιπές 
υπηρεσίες του Δήμου. 

* Έλεγχος των προηγούμενων παραστατικών για την ύ¬ 
παρξη των απαιτούμενων υπογραφών και σφραγίδων. 

* Έλεγχος της επάρκειας της αντίστοιχης πίστωσης του 
Προϋπολογισμού του Δήμου. 

* Πληρωμή των οφειλομένων από το Δήμο ποσών και ε¬ 
φόσον υπάρχει σχετική έγκριση (σύμφωνα με τις οικείες 
διατάξεις και μετά από τον έλεγχο των απαιτούμενων πα¬ 
ραστατικών) και ταυτόχρονη έκδοση των αντίστοιχων Ε¬ 
νταλμάτων Πληρωμής. 

* Καταβολή των ποσών της μισθοδοσίας των υπαλλήλων 
του Δήμου, σε συνεργασία με το αντίστοιχο Γραφείο που 
εκδίδει τις καταστάσεις μισθοδοσίας. 

* Μέριμνα για την απόδοση των υπέρ τρίτων κρατήσεων 
και τήρηση όλων των απαραίτητων για το σκοπό αυτό βι¬ 
βλίων. 

* Τήρηση φυσικού Ταμείου στα γραφεία του Δήμου και 
διενέργεια χρηματικών δοσοληψιών με τις Τράπεζες. 

* Ημερήσιος έλεγχος «Συμφωνίας Ταμείου». 

* Τήρηση αρχείου ημερήσιων Φακέλων των παραστατι¬ 
κών και δικαιολογητικών που προκύπτουν από τις συναλλα¬ 
γές τουΤαμείου και τη λειτουργία του Λογιστηρίου. 

* Παροχή κάθε είδους στοιχείων που ζητούνται απο τις 
Δημόσιες Ελεγκτικές Υπηρεσίες, σύμφωνα με τις εκάσιοτε 
ισχύουσες διαδικασίες. 

* Μέριμνα για την ασφάλιση του προσωπικού και της πε¬ 
ριουσίας του Δήμου. 

(Β) ΓΡΑΦΕΙΟ ΠΡΟΣΩΠΙΚΟΥ και ΜΙΣΘΟΔΟΣΙΑΣ 

Αρμοδιότητες του Γ ραφείου είναι: 

* Φρονπδα για την συγκέντρωση των διατάξεων της νο¬ 
μοθεσίας και την ορθέ εφαρμογή των γενικών ρυθμίσεων, 
που καθορίζονται Κεντρικά από την Πολιτεία, στα θέματα 
του Προσωπικού του Δήμου (οποιοσδήποτε σχέσης εργα¬ 
σίας). 

* Διαχείριση των διαδικασιών που αφορούν στην πρόσλη¬ 
ψη, απόλυση, προαγωγή, παραίτηση, τοποθέτηση, μετακί¬ 
νηση, απόσπαση, μετάταξη κ.λ.π. του προσωπικού του Δή¬ 
μου, σύμφωνα με τις εκάστοτε ισχύουσες διατάξεις. 

* Διαχείριση των διαδικασιών ελέγχου παρουσίας, παρο¬ 
χής αδειών, αξιολόγησης των υπαλλήλων και άσκησης πει¬ 
θαρχικού δικαίου στο προσωπικό του Δήμου, σύμφωνα με 
τις εκάστοτε ισχύουσες διατάξεις. 

* Τήρηση ατομικών φακέλων του προσωπικού του Δήμου, 
με συγκέντρωση, καταγραφή και παρακολούθηση όλων 
των στοιχείων οικογενειακής, ατομικής και υπηρεσιακής 
κατάστασης κάθε υπαλλήλου (προσόντα, οικογενειακή κα¬ 
τάσταση, υπηρεσιακή εξέλιξη, απόδοση, αμοιβές, ποινές, 
άδειες, απουσίες κ.λ.π.). 

* Τήρηση μητρώων και ευρετηρίων των ατομικών φακέ¬ 
λων του προσωπικού του Δήμου. 

* Παρακολούθηση όλων των νομοθετικών διατάξεων και 
γενικών ρυθμίσεων και αποφάσεων, που έχουν σχέση με 
τον προσδιορισμό των κάθε φύσης αμοιβών και παροχών 
προς το προσωπικό, οποιοσδήποτε εργασιακής σχέσης, 
του Δήμου. 

* Παροχή κάθε είδους πληροφοριών, προφορικών ή γρα¬ 
πτών (πιστοποιητικά, βεβαιώσεις κ.λ.π.) προς τους υπαλλή¬ 
λους του Δήμου, από τον προσωπικό τους φάκελο. 

* Παρακολούθηση της εφαρμογής και των μεταβολών 
της οργανωτικής δομής και στελέχωσης των υπηρεσιών 
του Δήμου. Παρακολούθηση της κατανομής των θέσεων 
εργασίας στις επιμέρους υπηρεσίες του Δήμου. 

* Ενημέρωση των μηχανογραφικών καταστάσεων του 
προσωπικού με τις τυχόν μεταβολές και εξαγωγή των πε¬ 
ριοδικών μισθολογικών καταστάσεων και γενικά των κατα¬ 
στάσεων πληρωμής αμοιβών-παροχών προσωπικού. 

* Μεταβίβαση των καταστάσεων Μισθοδοσίας στο Τα¬ 
μείο του Δήμου προς πληρωμή. 

* Τήρηση αρχείου καταβληθέντων αμοιβών προσωπικού 
και έκδοση των αντίστοιχων βεβαιώσεων αποδοχών. 

(Γ) ΓΡΑΦΕΙΟ ΠΡΟΜΗΘΕΙΩΝ και ΔΗΜΟΤΙΚΗΣ 
ΠΕΡΙΟΥΣΙΑΣ 

Αρμοδιότητες του Γ ραφείου είναι: 

* Παρακολούθηση των αναγκών, σε πάγια και αναλώσιμα 
υλικά, όλων των υπηρεσιών του Δήμου σε συνεργασία μετά 
επιμέρους Γ ραφεία και μέριμνα για την έγκαιρη ανανέωση 
των υλικών που πρόκειται να εξαντληθούν. 

* Διαχείριση των διαδικασιών προμηθειών του Δήμου: σύ¬ 
σταση επιτροπών, διενέργεια διακηρύξεων και διαγωνι¬ 
σμών, δημοσίευση των διακηρύξεων και διαγωνισμών στον 
Τύπο (σύμφωνα με τις ισχύουσες νομοθετικές διατάξεις), 
παραλαβή των προς αξιολόγηση προσφορών, κοινοποίηση 
των πιο πάνω ενεργειών στους αρμόδιους φορείς προς έ¬ 
γκριση των προμηθειών κ.λ.π. 

* Παραλαβή των εγγυητικών επιστολών από τους προμη¬ 
θευτές και μέριμνα για την επανάληψη της δημοπρασίας ε¬ 
άν η πρώτη αποβεί άκαρπη. 

* Διενέργεια των παραγγελιών, σύνταξη των συμβάσεων 
με τους προμηθευτές, μέριμνα για την κοινοποίησή των 
συμβάσεων στους αρμόδιους φορείς, παρακολούθηση της 
τήρησης των όρων των συμβάσεων (π.χ. όρων που αφο¬ 
ρούν την παράδοση των υλικών στις οριζόμενες προθε¬ 
σμίες) και επιβολή ποινικής ρήτρας σε περίπτωση καταπά¬ 
τησης των όρων αυτών. 

* Μέριμνα για τη σύνταξη των τεχνικών προδιαγραφών 
για την προμήθεια μηχανημάτων και τεχνικού εξοπλισμού 
και συμμετοχή στις επιτροπές αξιολόγησης προσφορών 
και παραλαβής των υλικών. 

* Συνεργασία με το Γ ραφείο Τ αμειακής Υπηρεσίας και Λο¬ 
γιστηρίου για την έγκριση των αντίστοιχων πιστώσεων από 
των Προϋπολογισμό και τη διενέργεια των πληρωμών. 

* Τήρηση αρχείου και μητρώου παγίων περιουσιακών 
στοιχείων του Δήμου. 

* Αρίθμηση των παγίων περιουσιακών στοιχείων σύμ¬ 
φωνα με τα τηρούμενα μητρώα (ο αριθμός μητρώου πρέ¬ 
πει να επικολλάται επάνω στα πάγια περιουσιακά στοιχεία 
ώστε να μην υπάρχει αμφιβολία για την ταυτότητά τους). 

* Φροντίδα για την αποθήκευση των παγίων ή αναλώσι¬ 
μων υλικών και τήρηση των διαδικασιών παράδοσης και πα¬ 
ραλαβής. 

* Καταχώρηση του υλικού στα βιβλία αποθήκης. 

* Διαχείριση της διακίνησης των αναλώσιμων και άλλων υ¬ 
λικών στις επιμέρους υπηρεσίεςτου Δήμου και τήρηση σχε¬ 
τικού βιβλίου. 

* Εισήγηση για την εκποίηση ή την καταστροφή του ά¬ 
χρηστου ή παλαιού υλικού (με παράλληλη σύνταξη πρωτο¬ 
κόλλου καταστροφής όταν το υλικό καταστρέφεται) και μέ¬ 
ριμνα για τη διαγραφή του από τα αντίστοιχα βιβλία. 


(Δ) ΓΡΑΦΕΙΟ ΕΙΔΙΚΗΣ ΥΠΗΡΕΣΙΑΣ (ΔΗΜΟΤΙΚΗ ΑΣΤΥ¬ 
ΝΟΜΙΑ) 

Αρμοδιότητες του Γ ραφείου είναι: 

* Έλεγχος της εφαρμογής των κανονιστικών αποφάσεων 
που εκδίδει το Δημοτικό Συμβούλιο. 

* Έλεγχος της τήρησης των διατάξεων που αφορούν 
στην καθαριότητα, την κυκλοφορία και στάθμευση οχημά¬ 
των, την οικοδόμηση, την ύδρευση, την αποχέτευση, την η¬ 
χορύπανση και την προστασία του περιβάλλοντος. 

* Έλεγχος της τήρησης των διατάξεων που αφορούν στη 
λειτουργία των πάσης φύσεως επιτηδευμάτων και επαγ¬ 
γελμάτων. 

* Έλεγχος της λειτουργίας των εμποροπανηγύρεων, των 
λαϊκών αγορών και των δημοτικών αγορών. 

* Έλεγχος της τήρησης των διατάξεων των σχετικών με 
τη χορήγηση αδειών ίδρυσης και λειτουργίας καταστημά¬ 
των. 

* Έλεγχος της τήρησης των διατάξεων των σχετικών με 
τις διαφημίσεις. 

* Παρακολούθηση και υποβοήθηση της κυκλοφορίας των 
τροχοφόρων, στην περιφέρεια του Δήμου, με την αποτρο¬ 
πή γεγονότων που εμποδίζουν την κανονική κίνησή τους (έ¬ 
λεγχος κυκλοφορίας, παρανόμου παρκαρίσματος κ.λ.π.) 

* Μέριμνα ώστε οι κοινόχρήστοι χώροι, στην περιφέρεια 
του Δήμου, να χρησιμοποιούνται για τους σκοπούς που έ¬ 
χουν δημιουργηθεί (πεζοδρόμια, πάρκα κ.λ.π.) 

* Εντοπισμός και έλεγχος της αυθαίρετης δόμησης και ε¬ 
νημέρωση της Υπηρεσίας έκδοσης αδειών ανέγερσης κτι- 
σμάτων, για την από κοινού νόμιμη δράση. 

* Εκτέλεση της οποιοσδήποτε αρμοδιότητας ανατίθεται 
με νομοθετική ρύθμιση στις υπηρεσίες της Δημοτικής Α¬ 
στυνομίας. 

Άρθρο 7 

Αρμοδιότητες του Τμήματος Τεχνικών Υπηρεσιών 

(Α) ΓΡΑΦΕΙΟ ΠΡΟΓΡΑΜΜΑΤΙΣΜΟΥ, ΜΕΛΕΤΩΝ, ΕΚΤΕ¬ 
ΛΕΣΗΣ και ΕΠΙΒΛΕΨΗΣ ΤΕΧΝΙΚΩΝ ΕΡΓΩΝ 

Αρμοδιότητες του Γ ραφείου είναι: 

* Σε συνεργασία με το Αυτοτελές Γραφείο Υποστήριξης, 
ο προσδιορισμός των στόχων, ετήσιων και μεσοπρόθε¬ 
σμων, που αφορούν τον προγραμματισμό της δραστηριό¬ 
τητας του Δήμου ως προς την εκτέλεση νέων έργων στην 
περιφέρειά του και την εκτέλεση εργασιών συντήρησης, ε¬ 
πέκτασης και βελτίωσης της υφιστάμενης υποδομής κοινο¬ 
χρήστων χώρων. 

* Προγραμματισμός, ετήσιος και μεσοπρόθεσμος, μελε¬ 
τών και κατασκευής νέων έργων, συντηρήσεως, επέκτα¬ 
σης, βελτίωσης της υφιστάμενης υποδομής και εκτέλεσης 
λοιπών τεχνικών εργασιών καθώς και καθορισμός των προ¬ 
ϋποθέσεων υλοποίησης τους (χρονοδιάγραμμα, τεχνικός 
εξοπλισμός, ανθρώπινο δυναμικό, πόροι κ.λ.π.). 

* Παρακολούθηση της υλοποίησης του προηγούμενου 
προγραμματισμού και τήρηση απολογιστικών και στατιστι¬ 
κών στοιχείων. 

* Τήρηση ιδιαίτερων φακέλων για κάθε επιμέρους έργο. 

* Προγραμματισμός προμηθειών υλικών και εισήγηση 
της σκοπιμότητάς των προμηθειών αυτών, σε συνεργασία 
με την Οικονομική Υπηρεσία. 

* Εκπόνηση τεχνικών μελετών είτε για έργα που θα εκτε- 
λεσθούν με αυτεπιστασία είτε για έργα που θα ανατεθούν 
σε τρίτους. 

* Εισήγηση για τη σκοπιμότητα ανάθεσης συγκεκριμένων 
μελετών τεχνικών έργων σε τρίτους, εκτός του Δήμου. 

* Κατάρτιση προδιαγραφών μελετών και τήρηση των δια¬ 
δικασιών ανάθεσης συγκεκριμένων μελετών σε τρίτους 
(σύνταξη διακηρύξεων, τευχών προδιαγραφών, αξιολόγη¬ 
ση εκδηλώσεων ενδιαφέροντος, εισήγηση σχετικών απο¬ 
φάσεων, σύνταξη συμβάσεων κ.λ.π.) 

* Παρακολούθηση της εκπόνησης μελετών τεχνικών έρ¬ 
γων που ανατίθενται σε τρίτους και παραλαβή των Μελε¬ 
τών. Τήρηση των διαδικασιών παρακολούθησης και ελέγ¬ 
χου εκπόνησης μελετών και παραλαβής τους, από ποιοτι¬ 
κής και συμβατικής άποψης. 

* Εισήγηση για τη σκοπιμότητα ανάθεσης σε τρίτους, της 
κατασκευής τεχνικών έργων. Κατάρτιση προδιαγραφών τε¬ 
χνικών έργων και τήρηση των διαδικασιών ανάθεσης έργων 
σε τρίτους (δημοπρατήσεις, αξιολόγηση προσφορών, ει¬ 
σήγηση σχετικών αποφάσεων, σύνταξη συμβάσεων κ.λ.π.). 

* Υλοποίηση των τεχνικών έργων που εκτελούνται με αυ¬ 
τεπιστασία. 

* Υλοποίηση του προγράμματος Πολεοδομικής Ανασυ¬ 
γκρότησης, σε συνεργασία με το αρμόδιο Γραφείο. 

* Επίβλεψη της εκτέλεσης τεχνικών έργων που εκτελού- 
νται είτε με αυτεπιστασία είτε από τρίτους. Τήρηση των δια¬ 
δικασιών παρακολούθησης και ελέγχου εκτέλεσης και πα¬ 
ραλαβής τεχνικών έργων, από ποιοτικής, ποσοτικής και 
συμβατικής άποψης. 

* Υλοποίηση του Σχεδίου Πολεοδομικής ανασυγκρότη¬ 
σης, στα πλαίσια των εγκεκριμένων Ζωνών Οικιστικού Ε¬ 
λέγχου (Ζ.Ο.Ε.) ή των Ειδικών Χωροταξικών Μελετών. Φρο¬ 
ντίδα για την τήρηση των δεδομένων του Κτηματολογίου 
της Περιοχής του Δήμου, όπως αυτά προκύπτουν από το 
συνολικό σχεδίασμά και την ολοκληρωμένη διαχείριση του 
Εθνικού Κτηματολογίου. 

* Φροντίδα για την παρακολούθηση και τήρηση της νομο¬ 
θεσίας που έχει σχέση με την ανάθεση, παρακολούθηση, ε¬ 
κτέλεση και παραλαβή μελετών και τεχνικών έργων 

* Εκτέλεση κάθε φύσης σχεδιαστικών εργασιών για τις α¬ 
νάγκες της Υπηρεσίας. 

* Μέριμνα για την εκπόνηση μελετών, την εκτέλεση και 
λειτουργία διαδημοτικών έργων τεχνικής υποδομής. 

* Μέριμνα για τη σύνταξη του Κτηματολογίου του Δήμου 
και των λοιπών Βιβλίων Ακίνητης Περιουσίας του. Συνεργα¬ 
σία με το Γ ραφείο Νομικής Υποστήριξης σε περιπτώσεις α¬ 
κινήτων για τα οποία δεν υπάρχουν πλήρη στοιχεία και απο¬ 
δεικτικά έγγραφα που να αποδεικνύουν την κυριότητά τους. 

(Β) ΓΡΑΦΕΙΟ ΜΗΧΑΝΟΛΟΓΙΚΟΥ και ΗΛΕΚΤΡΟΛΟΓΙΚΟΥ 
ΕΞΟΠΛΙΣΜΟΥ/ ΗΛΕΚΤΡΟΦΩΤΙΣΜΟΥ και ΣΗΜΑΝΣΗΣ/ ΔΗ¬ 
ΜΟΤΙΚΗΣ ΑΣΤΙΚΗΣ ΣΥΓΚΟΙΝΩΝΙΑΣ 

Αρμοδιότητες του Γ ραφείου είναι: 

* Φροντίδα για τη συντήρηση και επισκευή του εξοπλι¬ 
σμού. 

* Εισήγηση προς το αρμόδιο τμήμα για προμήθεια ανταλ¬ 
λακτικών των μηχανημάτων, εργαλείων, καθώς και άλλων υ¬ 
λικών που χρησιμοποιούνται από τα συνεργεία του Γ ραφεί¬ 
ου. 

* Προγραμματισμός και μέριμνα για των εφοδιασμό των 
αυτοκινούμενων μηχανημάτων και οχημάτων, με καύσιμα. 

* Μέριμνα για την τήρηση των παραστατικών που έχουν 
σχέση με τη συντήρηση, επισκευή και τον εφοδιασμό με 
καύσιμα και μεταβίβαση τους στο Ταμείο του Δήμου για 
πληρωμή. 


Σχετικά με τον Ηλεκτροφωτισμό και τη Σήμανση, αρμο¬ 
διότητες του Γ ραφείου είναι η εκτέλεση εργασιών με αυτε¬ 
πιστασία ή η επίβλεψη εργασιών που ανατίθενται σε τρί¬ 
τους. Συγκεκριμένα τέτοιες εργασίες είναι: 

ί. Επέκταση, συντήρηση, επισκευή και βελτίωση του δι¬ 
κτύου ηλεκτροφωτισμού των οδών και γενικά των κοινο¬ 
χρήστων υπαίθριων χώρων του Δήμου, καθώς και του φω¬ 
τισμού για την ανάδειξη των δημοτικών κτιρίων, μνημείων 
και αρχαιολογικών χώρων της περιοχής του Δήμου. 

ϋ. Επέκταση, συντήρηση και επισκευή της σήμανσης και 
διαγράμμισης οδών, νια τη ρύθμιση της κυκλοφορίας στην 
περιοχή του Δήμου. 

ϋί. Εγκατάσταση και συντήρηση κάθε είδους πληροφο¬ 
ριακών πινακίδων στην περιοχή του Δήμου (πινακίδες ονο¬ 
μασίας οδών και πλατειών, αρίθμησης κπρίων. παροχής 
πληροφοριών σε θέματα του Δήμου, στάσεων συγκοινω¬ 
νιακών μέσων κ.λ.π.). 

ίν. Τοποθέτηση και συντήρηση προστατευτικών μέσων 
για την ασφάλεια τη ο κυκλοφορίας των οχημάτων και των 
πεζών. 

Σχετικά με τη λειτουργία της Δημοτικής Αστικής Συγκοι¬ 
νωνίας, αρμοδιότητες του Γ ραφείου είναι: 
ί. Προγραμματισμός των δρομολογίων των λεωφορείων, 
ϋ. Σε συνεργασία με την Οικονομική Υπηρεσία, προσδιο¬ 
ρισμός του εισιτηρίου. 

ϋί. Μέριμνα για την τοποθέτηση πινακίδων στάσεων, 
ίν. Μέριμνα για τη κοινοποίηση των δρομολογίων στο κοι¬ 
νό. 

ν. Σχεδιασμός του προγράμματος εργασίας των οδηγών, 
νί. Μέριμνα για το σχεδίασμά ειδικών δρομολογίων για τη 
μεταφορά μαθητών. 

(Γ) ΓΡΑΦΕΙΟ ΠΡΑΣΙΝΟΥ και ΠΕΡΙΒΑΛΛΟΝΤΟΣ 

* Εκτέλεση εργασιών συντήρησης, φυτοπροστασίας, 
βελτίωσης και επέκτασης των χώρων πρασίνου. 

* Κατάρτιση προγράμματος για το πότισμα, κλάδεμα, 
σκάλισμα, λίπανση και λήψη μέτρων προστασίας από ασθέ¬ 
νειες του πρασίνου, κατά περιοχές, είδη και εποχές. Επί¬ 
σης, παρακολούθηση της εφαρμογής του εκάστοτε προ¬ 
γράμματος. 

* Σχεδιασμός της ανάπλασης υπαίθριων δημοτικών χώ¬ 
ρων (εξωτερικών χώρων κτιρίων, πάρκων, παιδικών χαρών, 
πεζοδρομίων, νησίδοτν κ.α.). 

* Σχεδιασμός ανάπλασης και διαμόρφωσης ακτών. 

* Σύνταξη μελετών για τις απαιτούμενες κηποτεχνικές 
διαμορφώσεις, την προμήθεια δενδρυλλίων και άλλων φυ¬ 
τών, καθώς και την προμήθεια άλλων υλικών που χρησιμο¬ 
ποιούνται από τα συνεργεία του τμήματος. 

* Εισήγηση προς το αρμόδιο τμήμα για την προμήθεια 
των πιο πάνω υλικών 

* Μέριμνα για τη σύνταξη και εκπόνηση μελετών περι¬ 
βαλλοντικών όρων για τα προγραμματιζόμενα έργα του Δή¬ 
μου. 

* Μέριμνα και εκτέλεση εργασιών συντήρησης Νεκροτα¬ 
φείων. 

* Μέριμνα για την τήρηση των όρων υγιεινής στα Δημοτι¬ 
κά Σφαγεία, καθώς εκτέλεση εργασιών συντήρησης και κα¬ 
θαριότητας σε αυτά. 

(Δ) ΓΡΑΦΕΙΟ ΚΑΘΑΡΙΟΤΗΤΑΣ ΚΟΙΝΟΧΡΗΣΤΩΝ ΧΩΡΩΝ, 
ΔΙΑΧΕΙΡΙΣΗΣ ΑΠΟΡΡΙΜΜΑΤΩΝ, ΥΔΡΕΥΣΗΣ και ΑΠΟΧΕ¬ 
ΤΕΥΣΗΣ 

Αρμοδιότητες του Γραφείου είναι: 

* Η οργάνωση της περισυλλογής και αποκομιδής των α¬ 
πορριμμάτων, με καθορισμό των δρομολογίων των απορ¬ 
ριμματοφόρων οχημάτων και σχεδίασμά του προγράμμα¬ 
τος εργασίας των υπαλλήλων. 

* Εκτέλεση των εργασιών αποκομιδής, μεταφοράς και α¬ 
πόρριψης των απορριμμάτων. 

* Διαχείριση της απόρριψης των απορριμμάτων. 

* Εποπτείατήρησης των πιο πάνω προγραμμάτων, καθώς 
και έλεγχος για την εξακρίβωση της επάρκειας του τηρού¬ 
μενου προγράμματος. 

* Μέριμνα για την καθαριότητα των κοινοχρήστων χώρων 
και εκτέλεση εργασιών καθαριότητας στους χώρους αυτούς. 

* Έλεγχος καλής λειτουργίας των συστημάτων ύδρευσης 
και αποχέτευσης. 

* Εκτέλεση έργων συντήρησης, επέκτασης και βελτίωσης 
των συστημάτων ύδρευσης και αποχέτευσης. 

* Τήρηση καταλόγων καταναλωτών νερού. 

* Καταμέτρηση της κατανάλωσης νερού και ενημέρωση 
της οικονομικής υπηρεσίας για την έκδοση των σχετικών 
παραστατικών. 

ΜΕΡΟΣ ΤΡΙΤΟ 

ΔΙΟΙΚΗΤΙΚΗ ΕΞΥΠΗΡΕΤΗΣΗ ΤΩΝ ΔΗΜΟΤΩΝ -ΑΠΟΚΕ¬ 
ΝΤΡΩΣΗ ΥΠΗΡΕΣΙΩΝ ΣΤΑ ΔΗΜΟΤΙΚΑ ΔΙΑΜΕΡΙΣΜΑΤΑ 
Άρθρο 8 

ΠΕΡΙΟΔΙΚΗ ΑΠΑΣΧΟΛΗΣΗ ΔΙΟΙΚΗΤΙΚΩΝ ΥΠΑΛΛΗΛΩΝ 
ΣΤΑ ΔΗΜΟΤΙΚΑ ΔΙΑΜΕΡΙΣΜΑΤΑ 

Με σκοπό την διοικητική εξυπηρέτηση των δημοτών των 
Δημοτικών Διαμερισμάτων, ανατίθενται σε δημοτικούς υ¬ 
παλλήλους της κατηγορίας ΔΕ η περιοδική απασχόλησή 
τους στα Δημοτικά Διαμερίσματα. 

Η ανάθεση γίνεται με απόφαση Δημάρχου που λαμβά- 
νεται εντός του Ιανουάριου κάθε έτους. 

Η απόφαση Δημάρχου καθορίζει: 

* τους συγκεκριμένους υπαλλήλους και Δημοτικά Δια¬ 
μερίσματα στα οποία θα απασχολούνται 

* τη συχνότητα απασχόλησής τους σε κάθε Δ.Δ. 

* το ωράριο απασχόλησής τους 

* τα καθήκοντά τους 

* τυχόν άλλα σχετικά ζητήματα 

Ση μ είωση: Δεδομένου ότι το Δημοτικό Διαμέρισμα Μετο¬ 
χιού είναι ιδιαίτερα απομακρυσμένο από την έδρα του Δή¬ 
μου, είναι δυνατό να προβλεφθεί η πλήρης απασχόληση ε¬ 
νός δημοτικού υπαλλήλου της κατηγορίας ΔΕ, στο συγκε¬ 
κριμένο Δ.Δ., για την καλύτερη διοικητική εξυπηρέτηση των 
δημοτών του. 

Αρθρο 9 

ΑΠΟΚΕΝΤΡΩΣΗ ΥΠΗΡΕΣΙΩΝ ΣΤΑ ΔΗΜΟΤΙΚΑ ΔΙΑΜΕΡΙΣΜΑΤΑ 

Στα Δημοτικά Διαμερίσματα με πληθυσμό άνω των 1.000 
κατοίκων, είναι δυνατό να λειτουργούν αποκεντρωμένα 
Γ ραφεία. 

Η δημιουργία των Γ ραφείων, οι αρμοδιότητές τους και η 
στελέχωσή τους καθορίζονται με απόφαση του Δημάρχου. 


ΜΕΡΟΣ ΤΕΤΑΡΤΟ: 

ΠΡΟΪΣΤΑΜΕΝΟΙ- ΣΥΛΛΟΓΙΚΑ ΟΡΓΑΝΑ ΚΑΝΟΝΙΣΜΟΙ ΛΕΙ¬ 
ΤΟΥΡΓΙΑΣ ΤΩΝ ΥΠΗΡΕΣΙΩΝ ΤΟΥ ΔΗΜΟΥ 

Άρθρο 10 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ 

Ο Προϊστάμενος μιας διοικητικής ενότητας ευθύνεται έ¬ 
ναντι του Δημάρχου για την αποτελεσματική και αποδοτική 
εκτέλεση των λειτουργιών της ενότητας, προγραμματίζο¬ 
ντας, οργανώνοντας, στελεχώνοντας, συντονίζοντας και ε¬ 
λέγχοντας τις επιμέρους δραστηριότητες, έτσι ώστε να εκ¬ 
πληρώνονται οι περιοδικοί (τακτικοί και στρατηγικοί) στόχοι 
του Δήμου που περιλαμβάνονται στο αντίστοιχα προγράμ¬ 
ματα δράσης. 

Ειδικότερα ο προϊστάμενος: 

* Διατυπώνει τους στόχους και τα προγράμματα δράσης 
της διοικητικής ενότητας καθώς και τους αντίστοιχους προ¬ 
ϋπολογισμούς, σε συνεργασία με την Οικονομική Υπηρεσία. 

* Φροντίζει για την υλοποίηση των κατά περίπτωση απο¬ 
φάσεων των ιεραρχικά ανωτέρων διοικητικών επιπέδων. 

* Στελεχώνει, οργανώνει, συντονίζει και ελέγχει τις δρα¬ 
στηριότητες της διοικητικής ενότητας με τρόπο ώστε να υ¬ 
λοποιούνται αποτελεσματικά τα προγράμματα δράσης και 
οι κατά περίπτωση αποφάσεις ή εντολές. 

* Εποπτεύει, αξιολογεί και προσανατολίζει το προσωπικό 
της διοικητικής ενότητας, μεριμνώνιας για την ανάπτυξη 
και επιμόρφωσή του, τη βελτίωση των συνθηκών εργασίας 
και τη διατήρηση αρμονικών εργασιακών σχέσεων. 

* Μεριμνά γιατην κατάρτιση του Κανονισμού Λειτουργίας 
της διοικητικής ενότητας, εισηγείται μεταβολές των διατά- 
ξεών του και παρακολουθεί την κανονική εφαρμογή των ε¬ 
γκεκριμένων κανονισμών. 

* Προετοιμάζει τους απολογισμούς δράσης και οικονομι¬ 
κούς απολογισμούς, σε συνεργασία με την Οικονομική Υ¬ 
πηρεσία. Καταρτίζει μηνιαίους απολογισμούς δράσης και 
φροντίζει για τις υποθέσεις που εκκρεμούν και τις αποκλί¬ 
σεις από τον προγραμματισμό. 

* Διατυπώνει εισηγήσεις σχετικές με προτάσεις, εναλλα¬ 
κτικές λύσεις, στόχους, μεθοδολογίες και προγράμματα 
δράσης που αναφέρονται στις λειτουργίες της διοικητικής 
ενότητας. 

* Παραλαμβάνει την αλληλογραφία που σχετίζεται με τις 
αρμοδιότητες της διοικητικής μονάδας του και τη διανέμει 
στις αρμόδιες υπηρεσιακές μονάδες ή υπαλλήλους. 

* Έχει την ευθύνη ελέγχου και θεώρησης όλων των εγ¬ 
γράφων των υπαλλήλων της διοικητικής μονάδας που επο¬ 
πτεύει, καθώς και των εισηγήσεών τους προς τα ανώτερα 
διοικητικά επίπεδα (όλα τα έγγραφοι, καταστάσεις, κ.λ.π. 
του Δήμου μονογραφούνται από τον αρμόδιο υπάλληλο). 

* Έχει το δικαίωμα τροποποίησης ή απόρριψης των υπη¬ 
ρεσιακών εισηγήσεων των κατώτερων ιεραρχικά επιπέδων, 
με ενυπόγραφη πάντοτε σημείωσή του στα σχετικά έγγρα¬ 
φα και παράλληλη υποχρέωση έγκαιρης και αιτιολογημέ¬ 
νης ενημέρωσης του ανώτερου ιεραρχικά επιπέδου. 

* Εισηγείται συστήματα ενημέρωσης των δημοτών σχετι¬ 
κά με τις προσφερόμενες υπηρεσίες, τα δικαιώματα και τις 
υποχρεώσεις τους έναντι του Δήμου. 

* Συγκεντρώνει στοιχεία χρήσιμα για τον προγραμματι¬ 
σμό και απολογισμό των δραστηριοτήτων της διοικητικής 
μονάδας του. 

* Συνεργάζεται με προϊσταμένους άλλων διοικητικών ε¬ 
νοτήτων των υπηρεσιών ή θυγατρικών φορέων του Δήμου ή 

άλλων διαδημοτικών φορέων για τον συντονισμό και την ο¬ 
λοκλήρωση των λειτουργιών της διοικητικής ενότητας της 
οποίας προΐσταται. 

* Συνεργάζεται με άλλους φορείς εκτός Δήμου. 

* Παρακολουθεί τη νομοθεσία, τις εξελίξεις της επιστήμης 
και τεχνολογίας καιτις εξελίξεις στο τοπικό, ελληνικό και διε¬ 
θνές περιβάλλον, που έχουν σχέση με τις λειτουργίες της δι¬ 
οικητικής ενότητας. Ενημερώνει το προσωπικό και μεριμνά 
για την τήρηση των νομικών διατάξεων, την εφαρμογή και¬ 
νοτομιών και την προσαρμογή της λειτουργίας της διοικητι¬ 
κής μονάδας στις εξελίξεις του εξωτερικού περιβάλλοντος. 

* Μεριμνά για τη βελτίωση της αποτελεσματικότητας της 
δράσης της διοικητικής ενότητας, τη βελτίωση της απόδο¬ 
σης του ανθρώπινου δυναμικού και των τεχνικών μέσων, την 
καλύτερη εξυπηρέτηση του πολίτη και την καλύτερη αντα¬ 
πόκριση της διοικητικής μονάδας στις τοπικές ανάγκες. 

Άρθρο 11 

ΟΡΓΑΝΑ ΣΥΝΤΟΝΙΣΜΟΥ ΤΩΝ ΥΠΗΡΕΣΙΩΝ 

α) Συμβούλιο Συντονισμού Υπηρεσιών του Δήμου 

Το Συμβούλιο αποτελεί συμβουλευτικό όργανο υποστή¬ 
ριξης της λειτουργίας του προγραμματισμού, του συντονι¬ 
σμού και της παρακολούθησης του έργου των υπηρεσιών. 

Στο Συμβούλιο μετέχουν οι προϊστάμενοι των Τμημάτων 
και ο υπεύθυνος του Γραφείου Προγραμματισμού, 

Ο τρόπος λειτουργίας του Συμβουλίου Συντονισμού κα¬ 
θορίζεται με απόφαση του Δημάρχου. Σκοπός του Συμβου¬ 
λίου είναι γενικά η αποτελεσματική και παραγωγική λει¬ 
τουργία του Δήμου και ειδικότερα ο προγραμματισμός και 
απολογισμός της δραστηριότητας του Δήμου, η αλληλοε- 
νημέρωση και η οριζόντια συνεργασία μεταξύ των υπηρε¬ 
σιών και η επίλυση διατμηματικών προβλημάτων. 

Τα κυριότερα θέματα που συζητούνται στο Συμβούλιο πε¬ 
ριλαμβάνουν: 

* Τα περιοδικά προγράμματα δράσης και τις δραστηριό¬ 
τητες γενικά των επιμέρους υπηρεσιών του Δήμου. 

* Τον συντονισμό των επιμέρους δραστηριοτήτων / ενερ¬ 
γειών των προγραμμάτων δράσης. 

* Την επισήμανση προβλημάτων στην πορεία εκτέλεσης 
των προγραμμάτων δράσης και την λειτουργία των υπηρε¬ 
σιών του Δήμου, την αναζήτηση και συμφωνία αντίστοιχων 
λύσεων και την εισήγηση σχετικών αποφάσεων προς τα πο¬ 
λιτικά όργανα του Δήμου. 

3} Ολομέλειες Διοικητικών Μονάδων 

Σιο επίπεδο των Τμημάτων, ο συντονισμός και η συμμέ¬ 
τοχη των υπαλλήλωντου Δήμου, εξασφαλίζεται με τακτικές 
συντονιστικές συσκέψεις με αντικείμενο την αλληλοενημέ- 
ρωση και την επισήμανση και αντιμετώπιση προβλημάτων 
των σχετικών λειτουργιών, βελτίωση της ποιότητας των υ¬ 
πηρεσιών κ.λ.π. 

γ) Διατμηματικές Ομάδες Εργασίας 

Για τις ανάγκες των δραστηριοτήτων που απαιτούν συμ¬ 
μετοχή προσωπικού από διαφορετικές διοικητικές ενότη¬ 
τες, δημιουργούνται ομάδες εργασίας για τις οποίες ορίζο¬ 
νται συντονιστές με απόφαση Δημάρχου. 

Αρθρο 12 

ΚΑΝΟΝΙΣΜΟΙ ΛΕΙΤΟΥΡΓΙΑΣ ΤΩΝ ΥΠΗΡΕΣΙΩΝ ΤΟΥ ΔΗΜΟΥ 

Οι προηγούμενες αρμοδιότητες των επιμέρους Υπηρε¬ 
σιών και των Προϊσταμένων τους, θεωρούνται ως η γενι¬ 
κή περιγραφή του ρόλου τους και αποτελούν το γενικό 
πλαίσιο λειτουργίας τους. Λεπτομερέστερες περιγραφές 


αρμοδιοτήτων μπορούν να γίνουν με τη σύνταξη Κανονι¬ 
σμών ή Εγκυκλίων λειτουργίας των διοικητικών μονάδων. 

Ο λεπτομερής τρόπος λειτουργίας της κάθε υπηρεσίας, 
η λειτουργία αποκεντρωμένων γραφείων σε Δημοτικά Δια¬ 
μερίσματα, οι αρμοδιότητες των υπεύθυνων Γ ραφείων και 
οι θέσεις εργασίας κάθε Γ ραφείου, η ανάθεση καθηκόντων 
και οι περιγραφές καθηκόντων των υπαλλήλων καθώς και ο¬ 
ποιαδήποτε άλλη εσωτερική διαδικασία διοίκησης ή λει¬ 
τουργίας του Δήμου, ορίζονται με αποφάσεις του Δημάρ¬ 
χου ή καθορίζονται με ειδικούς Κανονισμούς Λειτουργίας 
που συντάσσονται με απόφαση του Δημάρχου μετά από ει¬ 
σήγηση των αρμόδιων προϊσταμένων. 

ΜΕΡΟΣ ΠΕΜΠΤΟ 

ΟΡΓΑΝΙΚΕΣ ΘΕΣΕΙΣ 
Άρθρο 13 

Τακτικές Οργανικές θέσεις με σχέση εργασίας Δημοσίου 
Δίκαιου 

Οι θέσεις των κατηγοριών ΠΕ, ΤΕ και ΔΕ κατατάσσονται 
στους βαθμούς Δ (εισαγωγικός), Γ, Β και Α (καταληκτικός). 

Οι θέσεις της κατηγορίας ΥΕ κατατάσσονται στους βαθ¬ 
μούς Ε (εισαγωγικός), Δ. Γ και Β (καταληκτικός). 

Τα προσόντα διορισμού του προσωπικού στις οργανικές 
θέσεις περιγράφονται στο Π.Δ. 37α/87 και το Π.Δ. 22/90. 

Οι θέσεις που προβλέπονται ανά κατηγορία και κλάδο εί¬ 
ναι οι εξής: 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 


ΚΛΑΔΟΣ 

ΠΕΡΙΓΡΑΦΗ 

ΘΕΣΕΙΣ 

ΠΕΙ 

Διοικητικών/ Οικονομικών/ 

2 (δύο) 

ΠΕΙ 

Τουριστικών Επαγγελμάτων 

1 (μία) 

ΠΕ3 

Πολιτικών Μηχανικών 

1 (μία) 

(ή ΠΕ4) 

(Αρχιτεκτόνων) 


(ή ΠΕ6) 

(Τοπογράφων Μηχανικών) 


ΠΕ7 

Χημικών Μηχανικών 

1 (μία) 

ΠΕ9 

Γ εωπόνων 

1 (μία) 

Σύνολο ΠΕ 


6 (έξι) 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 

ΚΛΑΔΟΣ 

ΠΕΡΙΓΡΑΦΗ 

ΘΕΣΕΙΣ 

ΤΕ4 

Μηχανολόγων-Ηλεκτρολόγων 

1 (μία) 

ΤΕ19 

Πληροφορικής 

1 (μία) 

ΤΕ22 

Τοπικής Αυτοδιοίκησης 

1 (μία) 

Σύνολο ΤΕ 


3 (τρεις) 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 

ΚΛΑΔΟΣ 

ΠΕΡΙΓΡΑΦΗ 

ΘΕΣΕΙΣ 

ΔΕΙ 

Διοικητικών 

11 (έντεκα) 

ΔΕ6 

Σχεδιαστών 

1 (μία) 

ΔΕ 12 

Δασοφυλάκων 

1 (μία) 

ΔΕ23 

Ειδικού Προσωπικού 

3 (τρεις) 

ΔΕ24 

Ηλεκτρολόγων 

1 (μία) 

ΔΕ27 

Ηλεκτροτεχνιτών αυτ/των 

1 (μία) 

ΔΕ28 

Χειριστών μηχανημάτων έργων 

2 (δύο) 

ΔΕ29 

Οδηγούς 

5 (πέντε) 

ΔΕ30 

Τεχνιτών γενικά 

3 (τρεις) 

ΔΕ38 

Χειριστών Η/Υ 

2 (δύο) 

Σύνολο ΔΕ 


30 (τριάντα) 


ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 
ΚΛΑΔΟΣ ΠΕΡΙΓΡΑΦΗ ΘΕΣΕΙΣ 

ΥΕ1 Κλητήρων γενικών καθηκόντων 1 (μία) 

ΥΕ 16 Εργατών (Νεκροταφείου, Σφαγείου, 

9 (εννέα) 

Ύδρευσης, Εξωτερικής Ύδρευσης, 

Αποχέτευσης, Καθαριότητας, κ.λ.π.) 

Σύνολο ΥΕ 10 (δέκα) 

ΘΕΣΕΙΣ ΥΠΑΛΛΗΛΩΝ ΠΕΡΙΟΡΙΣΜΕΝΗΣ 
ΔΙΑΒΑΘΜΙΣΗΣ 
(Β' Μέρους του Ν 1188/81) 

ΚΛΑΔΟΣ ΠΕΡΙΓΡΑΦΗ ΘΕΣΕΙΣ 

ΔΕΙ Διοικητικών 1 (μία) 

ΣΥΝΟΛΟ ΟΡΓΑΝΙΚΩΝ ΘΕΣΕΩΝ: 50 (πενήντα) 

ΠΡΟΣΩΠΟΠΑΓΕΙΣ ΟΡΓΑΝΙΚΕΣ ΘΕΣΕΙΣ ΜΕ ΣΥΜΒΑΣΗ 
ΔΗΜΟΣΙΟΥ ΔΙΚΑΙΟΥ 

ΚΛΑΔΟΣ ΠΕΡΙΓΡΑΦΗ ΘΕΣΕΙΣ 

ΔΕ15 Εισπρακτόρων 2 (δύο) 

Οι προηγούμενες θέσεις κενούμενες με οποιονδήποτε 
τρόπο, καταργούνται. 

ΘΕΣΕΙΣ «ΕΙΔΙΚΩΝ ΣΥΜΒΟΥΛΩΝ» ΜΕ ΣΥΜΒΑΣΗ ΕΡΓΟΥ 


ΚΛΑΔΟΣ 

ΠΕΡΙΓΡΑΦΗ 

ΘΕΣΕΙΣ 

ΠΕΙ 

Νομικών 

1 (μία) 

ΤΕ17 

Λογιστών 

1 (μία) 

ΠΡΟΣΩΡΙΝΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΔΙΚΑΙΟΥ ΑΟΡΙΣΤΟΥ ΧΡΟΝΟΥ 

ΙΔΙΩΤΙΚΟΥ 

ΚΛΑΔΟΣ 

ΠΕΡΙΓΡΑΦΗ 

ΘΕΣΕΙΣ 

ΔΕ24 

Ηλεκτρολόγων 

1 (μία) 

ΔΕ 12 

Δασοφυλάκων 

1 (μία) 

ΥΕ16 

Εργατών, Εσωτ. Καθαριότητας 

6 (έξι) 


Οι προηγούμενες θέσεις κενούμενες με οποιονδήποτε 
τρόπο, καταργούνται. 

Αρθρο 14 

ΠΡΟΣΩΠΙΚΟ ΕΠΟΧΙΑΚΩΝ κ.λ.π. ΑΝΑΓΚΩΝ 
Συνιστώνται 15 (δέκα πέντε) θέσεις με σχέση εργασίας Ι¬ 
διωτικού Δικαίου Ορισμένου χρόνου, διαφόρων ειδικοτή¬ 
των, για την αντιμετώπιση εποχιακών ή άλλων περιοδικών ή 
πρόσκαιρων αναγκών (Ν 2503/97, άρθρο 18, παρ. 12). 

Η πλήρωση των θέσεων αυτών θα γίνεται σύμφωνα με τις 
ισχύουσες κάθε φορά διατάξεις και εγκυκλίους οδηγίες 
που αφορούν το προσωπικό αυτό. 

Άρθρο 15 

ΘΕΣΕΙΣ ΠΡΟΪΣΤΑΜΕΝΩΝ 

Σχετικά με τις θέσεις προϊσταμένων ισχύουν τα όσα ορί¬ 
ζονται από το Νόμο 2190, άρθρο 36. 

Συγκεκριμένα τονίζουμε τα όσα ορίζονται στις παραγρά¬ 
φους 6 και 7 (άρθρο 36, Νόμου 2190): 

παρ.6: «Ως προϊστάμενοι Διευθύνσεων ή αντίστοιχου επι¬ 
πέδου οργανικών μονάδων επιλέγονται υπάλληλοι με βαθ¬ 
μό Α', οι οποίοι έχουν τουλάχιστο τετραετή υπηρεσία στο 
βαθμό αυτόν. Αν δεν υπάρχουν υπάλληλοι με την προϋπό¬ 
θεση αυτή, επιλέγονται υπάλληλοι με τον περισσότερο χρό¬ 
νο στον Α' βαθμό. Αν δεν υπάρχουν ή δεν επαρκούν υπάλ¬ 
ληλοι βαθμού Α', προϊστάμενοι Διευθύνσεων επιλέγονται υ¬ 
πάλληλοι βαθμού Β' με τα περισσότερα χρόνια στο βαθμό 
αυτό. Οι διατάξεις της παραγράφου αυτής εφαρμόζονται 
και στις περιπτώσεις που από τις κείμενες οργανικές διατά¬ 
ξεις προβλέπονται ενδιαμέσου επιπέδου οργανικές μονά¬ 
δες μεταξύ διεύθυνσης και τμήματος». 

Παρ.7: «Ως προϊστάμενοι Τμημάτων και αυτοτελών γρα¬ 
φείων ή αντίστοιχου επιπέδου οργανικών μονάδων επιλέ¬ 


γονται υπάλληλοι με τον Α' βαθμό. Αν δεν υπάρχουν ή δεν ε¬ 
παρκούν, επιλέγονται υπάλληλοι Β' βαθμού, οι οποίοι έχουν 
συμπληρώσει κατά κατηγορία ελάχιστο χρόνο υπηρεσίας 
στο Β' βαθμό πέντε (5) έτη προκειμένου για την κατηγορία 
ΠΕ, έξι (6) έτη για την κατηγορία ΤΕ και οκτώ (8) έτη για την 
κατηγορία ΔΕ. Αν δεν υπάρχουν υπάλληλοι με τις ανωτέρω 
προϋποθέσεις επιλέγονται υπάλληλοι Β? βαθμού με λιγό¬ 
τερο χρόνια υπηρεσίας». 

Σημειώνουμε ότι η επιλογή προϊσταμένων διευθύνσεων, 
τμημάτων και αυτοτελών γραφείων ή αντιστοίχου επιπέδου 
οργανικών μονάδων, γίνεται από το Υπηρεσιακό Συμβούλιο 
σύμφωνα με τα όσα αναφέρονται την παράγραφο 3 του ίδι¬ 
ου άρθρου. 

Κλάδοι από τους οποίους επιλέγονται οι προϊστάμενοι 
των επιμέρους διοικητικών μονάδων: 

* Στη Διεύθυνση Διοικητικών, Οικονομικών και Τεχνικών 
Υπηρεσιών ο προϊστάμενος επλέγεται από τους μόνιμους 
υπαλλήλους των κλάδων ΠΕΙ, ΠΕ3, ΠΕ4, ΠΕ6, ΠΕ7. 

* Στο Γραφείο Προγραμματισμού και Ανάπτυξης επιλέ¬ 
γεται από μόνιμους υπάλληλους των κλάδων ΠΕΙ, ΠΕ9. 

* Στο Τμήμα Διοικητικών Υπηρεσιών ο προϊστάμενος επι¬ 
λέγεται από τους μόνιμους υπαλλήλους των κλάδων ΠΕΙ 
,ΤΕ19, ΔΕΙ. 

* Στο Τμήμα Οικονομικών Υπηρεσιών ο προϊστάμενος ε¬ 
πιλέγεται από τους μόνιμους υπαλλήλους των κλάδων ΠΕΙ. 
ΤΕ22, ΔΕΙ. 

* Στο Τμήμα Τεχνικών Υπηρεσιών ο προϊστάμενος επιλέ¬ 
γεται από μόνιμους υπαλλήλους των κλάδων ΠΕ3, ΠΕ4, 
ΠΕ6, ΠΕ7.ΤΕ4. 

Τον προϊστάμενο του Τμήματος που απουσιάζει ή κωλύε¬ 
ται, αναπληρώνει στα καθήκοντά του ο ανώτερος κατά βαθ¬ 
μό υπάλληλος και ο αρχαιότερος, που υπηρετεί στην ίδια 
οργανωτική μονάδα και εφόσον ο κλάδος στον οποίο ανή¬ 
κει προορίζεται για κάλυψη θέσεων προϊσταμένων. 

Άρθρο 16 

ΤΕΛΙΚΕΣ ΔΙΑΤΑΞΕΙΣ 

α) Κατά την έναρξη του παρόντος Οργανισμού οι υπηρε- 
τούντες υπάλληλοι κατατάσσονται στις αντίστοιχες θέσεις 
των σχετικών κλάδων. 

β) Η κατανομή του προσωπικού στις επιμέρους διοικητι¬ 
κές μονάδες γίνεται με απόφαση Δημάρχου, μετά από σχε¬ 
τική εισήγηση των προϊσταμένων και του Συμβουλίου Συ¬ 
ντονισμού, λαμβάνοντας υπόψη τις λειτουργικές ανάγκες 
των μονάδων, τα προσόντα, την πείρα και τις ειδικές γνώ¬ 
σεις των υπαλλήλων. 

γ) Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβερνήσεως, οπότε 
παύει να ισχύει κάθε προηγούμενη σχετική απόφαση. 

ΑΚΡΟΤΕΛΕΥΤΙΟ ΑΡΘΡΟ 
ΚΑΛΥΨΗ ΔΑΠΑΝΗΣ 

Στον Προϋπολογισμό του τρέχοντος έτους υπάρχουν ε¬ 
γκεκριμένες πιστώσεις ύψους 198.774.000 δρχ. στους αντί¬ 
στοιχους Κωδικούς Αριθμούς για την κάλυψη της μισθοδο¬ 
σίας του υπάρχοντος προσωπικού. Η μελλοντική επιβάρυν¬ 
ση του Προϋπολογισμού του Δόμου δεν είναι δυνατό να 
υπολογιστεί από αυτήν την απόφαση. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Χαλκίδα, 26 Απριλίου 1999 

Ο Γ ενικός Γ ραμματέας Περιφέρειας 

ΧΡΟΝΗΣ ΠΟΛΥΧΡΟΝΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


